ئاماری رێژەی توشبوانی نەخۆشی شەکرە لە پارێزگای سلێمانی راگەیەندرا\n14.11.2019 01:48 PM\nلە ماوەی ١٠ مانگی ساڵی رابردودا هەزار و ٩٩١ توشبووی نەخۆشی شەکرە لە سلێمانی تۆمارکراون.\nبە پێی ئامارێکی سەنتەری شەکرە و کوێرە گلاندەکانی پارێزگای سلێمانی کە وێنەیەکی دەست (تۆڕی هەواڵی ژیان) کەوتوە، لە ماوەی ١٢ ساڵی رابردودا سی و سێ هەزار و ٢٠٢ نەخۆشی شەکرە لە پارێزگاکە تۆمارکراوە، لەو رێژەیەش هەژدەهەزار و ٥٩٨ توشبوو لە رەگەزی نێرن و ١٤ هەزار و ٦٠٤ توشبوو لە رەگەزی مێن.\nئاماژەی بەوەشکراوە، لە ماوەی ١٠ مانگی ساڵی رابردودا هەزار و ٩٩١ توشبووی نەخۆشی شەکرە لە سلێمانی تۆمارکراون، لەو رێژەیەش ٨٤٧ توشبوو لە رەگەزی نێرن و هەزار و ١٤٤ توشبوو لە رەگەزی مێن.\nهەر بە پێی ئامارەکان هەزار و ٥٠٠ ئاوارە کە توشبووی نەخۆشیەکەن لە سەنتەرەکە تۆمارکراون و مانگانە چارەسەر وەردەگرن.\nئەمڕۆ رۆژی جیهانی نەخۆشی شەکرەیە، کە لە ساڵی 1991 بەهۆی زۆربوونی رێژەی تووشبووانی ئەم نەخۆشیە لە جیهاندا 14ی مانگی نۆڤەمبەری هەموو ساڵێک تایبەت کرا بە شەکرە، چونکە هەر لەم رۆژەدا لە ساڵی 1921 دکتۆر فردریک بانتینج لەدایکبووە، کە یەکێک بوو لەو پزیشکانەی ئەم نەخۆشیە مەترسیدارەی دۆزیەوە، هاوکات ساڵانە چەندین وڵات بە چالاکی تەندروستی جۆراوجۆر یادی دەکەنەوە و لە ەهرێمی کوردستانیش چەندین چالاکی جۆراو جۆر ئەنجامدەدرێت.\nسبەی كارەبای چەند شوێنێك دەبڕێت


بۆ 12 ەمین جار، نزمترین توانەوە لە جەمسەری باكووردا تۆماركرا\nسەروەر ئەنوەر 29/09/2021 - 10:15 هەواڵ/هەمەڕەنگ\nتازەترین گرتەكان و لیكۆڵینەوە زانستییەكان ئاماژەیان بە دووبارەبوونەوەیەكی دیكەی زۆر بەرزی ئاستی توانەوەی رووپۆشی سەهۆڵیی جەمسەری باكوور داوە.\n(سەنتەری گۆداردی ئاسمانیی) سەر بە ئاژانسی (ناسا) و بە سوود وەرگرتن لە داتاو وێنەكانی تایبەت بە (پێوەری پێشكەوتووی تیشكیی و رووماڵكردن بە شەپۆلە كورتەكان – AMSR2) ی مانگی دەستكردی (GCOM-W1) ی سەر بە (ئاژانسی بۆشاییگەریی ژاپۆنیی – JAXA) دەریخست كەوا توانەوەو كەمبوونەوەی رووپۆشی سەهۆڵیی دەریایی لە جەمسەری بەستووی باكوور لە 16 ی ئەیلوولی ئەمساڵدا ژمارەیەكی دیكەی پێوانەیی تۆماركرد دوای ئەوەی لە بەهارو هاوینەوە هەست بەو توانەوە زۆرە كرابوو.\nئەمساڵ ئاستی توانەوەی رووپۆشی سەهۆڵیی دەریایی لەو ناوچەیەدا گەیشتە 4.72 ملیۆن كیلۆمەتر چوارگۆشەو سەهۆڵی دەریاییش بەوە پێناسە دەكرێ كە بریتییە كۆی گشتیی ئەو رووبەرەی كە چڕیی سەهۆڵ تیایدا نابێ لە %15 كەمتر بێت.\nبە شێوەیەكی گشتیی، نێوەندی نزمترین تۆمار لە مانگی ئەیلوولی ئەمساڵ نزمبوونەوەیەكی یەگجار زۆری بەخۆیەوە بینی لەوەتەی مانگە دەستكردەكان لە ساڵی 1978 ەوەو و تاوەكو ئێستا بە شێوەیەكی جێگیرو رێك و پێك دەستیانكردووە بە تۆماركردنی ئاست و رووبەری رۆپۆشی سەهۆڵی دەریایی جەمسەرەكانی باكوورو باشوور، بەڵام لە ماوەی 15 ساڵەی دوایی، واتە لە 2007 تا 2021 دا رێژەیەكی نامۆو خێرای توانەوەی تیایاندا تۆماركراوە.\nبەم واتایە، پسپۆڕان لە ماوەی43 ساڵی رابردوودا 15 كەمترین ئاستی توانەوەی سەهۆڵی جەمسەری باكووریان تەنها لە نێوان 2007 تا 2021 تۆماركردووە، كە ئەمەش هێمایەكی مەترسیدارو مایەی دڵەڕواكێییە.\nەشی راگەیاندن لە بەرێوەبەرایەتی گشتی كەشناسی و بومەلەرزەزانی هەرێمی كوردستان


دوای ئه‌م وێنه‌یه باوكی حاشای لێ كرد\nكچێكی خوێندكاری ئه‌مه‌ریكی، له‌گه‌ڵ هاوڕێكه‌ی چوو بۆ ئاهه‌نگی ده‌رچوون، به‌ڵام كاتێك باوكی وێنه‌كه‌ی بینین، حاشای لێ كرد.\n"ئانا هایز" كچێكی ئه‌مه‌ریكییه، وێنه‌یه‌كی خۆی و "فلیپ فریمان"ی هاوڕێی كه ڕه‌شپێسته، له تۆڕه كۆمه‌ڵایه‌تییه‌كان بڵاو كردووه، به‌ڵام ئه‌م وێنه‌یه بۆی بوو به كاره‌سات، چونكه كاتێك باوكی وێنه‌كه‌ی بینی، به په‌له كۆمه‌ڵێ نامه‌ی توند و سووكایه‌تی و پڕ له نه‌ژادپه‌رستی بۆ نارد.\nله نامه‌كاندا، باوكی ئانا بۆی نووسی، به‌شداری ئاهه‌نگی ده‌رچوونت ناكه‌م و قستی خوێندنه‌كه‌شت بۆ ناده‌م، تۆ ئێسته لای من وه‌ك ئه‌وه وایه مردبی. ئه‌م قسانه ئه‌و كچه‌ی تووشی نا ئومێدی كرد، نه‌یده‌زانی باوكی به‌و شێوه‌یه ڕه‌گه‌زپه‌رسته.\nهۆكاره‌كه‌شی ئه‌وه بوو، فلیپ ڕه‌شپێسته و له بنه‌چه‌دا ئه‌فه‌ریقییه، هه‌ر بۆیه ئانا سوور بوو له‌سه‌ر ئه‌وه‌ی هیچ هه‌ڵه‌یه‌كی نه‌كردووه، ئه‌وه‌ی له هه‌ڵه‌دایه باوكییه‌تی نه‌وه‌ك خۆی، چونكه باوكی ته‌نیا به دیدێكی نه‌ژادپه‌رستی ڕه‌فتاری كردووه.\nدایك و باوكی ئانا، لێك جیابوونه‌ته‌وه، به‌ڵان ئه‌م له‌گه‌ڵ باوكی ده‌ژیا، دوای ڕووداوه‌كه، یه‌كسه‌ر بارگه‌ی خۆی پێچایه‌وه و ڕۆشت بۆ لای دایكی و ڕای گه‌یاند كه هیچ هه‌ڵه‌یه‌كی نه‌كردووه و ناتوانێ له‌گه‌ڵ یه‌كێكدا بژی كه به ڕه‌گه‌زپه‌رستی مامه‌ڵه ده‌كات.\nئه‌م بابه‌ته 61485 جار خوێنراوه‌ته‌وه


سەرۆکی لیژنەی دارایی و ئابوری: وەزارەتی دارایی، سەرقاڵی ئامادەکردنی پرۆژە یاسای بودجەی ساڵی 2022 ە\nسەرۆکى لیژنەى دارایى لە پەرلەمانى کوردستان ئاماژە بەوە دەکات بەمەبەستى گفتوگۆکردن لەبارەى چەند پرسێکى دارایى لەچەند شەوی رابردوودا سەردانى وەزیرى داراییان کرد، وەزیرى دارایى پێى ڕاگەیاندون مانگانە 350 ملیۆن دۆلاری داهاتى نەوتی ڕادەستدەکرێت و ئەوانیش بۆ مووچە دابەشى دەکەن جەختیش دەکاتەوە کە تا ئێستا داهاتى ناوخۆیى ئیدارەى پارێزگاى سلێمانى %43 و ئیدارەى هەولێرو دهۆکیش لە %57 تا مانگى ڕابردووش ئەو ڕێژەیە ڕەوانەى وەزارەتى دارایى کراوە.\nزیاد جەبار، سەرۆکى لیژنەى دارایى لە پەرلەمانى کوردستان بە بوارنیوزى ڕاگەیاند: بەمەبەستى خۆئامادەکردن بۆ نوسینەوەو ئامادەکردنى پرۆژە یاساى بودجەی ساڵى 2022ى هەرێم و گفتوگۆکردن لەبارەى چەند بابەتێکى دارایى و هۆکارى بە سستى بەڕێوەچوونى پرۆسەى دابەشکردنى مووچە، وەک لیژنەى دارایى سەردانى (ئاوات شێخ جەناب) وەزیرى دارایى هەرێممان کرد، چونکە مەبەستمان بوو بزانین ئایا حکومەت بە نیازە بۆ ساڵى 2022 پرۆژە یاساى بودجە ئامادە بکات و ڕەوانەى پەرلەمانى بکات، لەوەڵامدا ئەوەى پێڕاگەیاندین لە ئێستادا سەرقاڵى ئامادەکارین بۆ ئامادەکردنى ڕەشنوسى پرۆژە یاساى بودجەى ساڵى 2002ى هەرێم.\nئاماژە بەوەشکرد، "لەبارەى داهاتەوە وەزیرى دارایى ئەوەى پێڕاگەیاندین لەوەتەى نرخى نەوت بەرز بووەتەوە بۆ سەرو 80دۆلار، وەزارەتى نەوت مانگانە 350 ملیۆن دۆلارى بۆ ناردوین بۆ ئەوەى لە دابەشکردنى مووچە خەرجبکرێت، هاوکات داهاتى ناوخۆیش هەروەک خۆى ماوەتەوەو تا مانگى پێشوو لە ئیدارەى سلێمانییەوە بە ڕێژەى لە %43 و لە ئیدارەى هەولێرو دهۆکیشەوە لە %57 تەمویلى وەزارەتى دارایى کراوە هیچ گرفتێکی لەو بارەوە لە ئارادا نییە".


20.01.2020 04:07 PM\nئەندامێكی فراكسیۆنی نەوی نوێ، لەپەرلەمانی كوردستان، وەڵامی شاسوار عەبدولواحید دەداتەوە و دەڵێت: پارە شەیتانە و كە تێكەڵی سیاسەت كرا سەردەكێشێت بۆ فڕت و فێڵ و تەڵەكەبازی و چەواشەكردنی خەڵك.\nژیان _سلێمانی : سیروان بابان لە ڕاگەیەندراوێكدا وەڵامی شاسوار عەبدولواحید دەداتەوە ڕای دەگەیەنێت:" بەداخەوە لە ناو نەوەی نوێدا كێشە سەریهەڵدا،هۆكاری سەرەكی كێشەكان ئەوەبوو كە شاسوار عەبدولواحید وەك بەڵێنی بە ئێمە دابوو كە واز لە بازرگانی و گرێبەستە بازرگانییەكان بهێنێ، بە پێچەوانەوە نەك وازینەهێنا بەڵكو فراوانتریكرد و پەلی هاویشت بۆ بەغداد و دەرەوەی وڵات. وەك دەڵێن، پارە شەیتانە و كە تێكەڵی سیاسەت كرا سەردەكێشێت بۆ فڕت و فێڵ و تەڵەكەبازی و چەواشەكردنی خەڵك. كەس نییە نەزانێ سەرچاوەی هەموو كێشە و نەهامەتیەكانی وڵاتەكەمان تێكەڵكردنی سیاسەت بوو بە پارە و بازرگانی".\nئەو پەرلەمانتارەی نەوەی نوێ دەڵێت" بۆ چارەسەركردنی كێشەكان تكامان لە شاسوار عەبدولواحید كرد، حەقی خەڵكەكە لە پشكەكانی چاڤێ لاند بگێڕێتەوە و ٥٢ ملیۆن دۆلارەكە بداتەوە بە حكومەت و هەروەها وەك بەڵێنی پێداین واز لە بازرگانی بهێنێت. بەڵام نەك هەر بە گوێی ئامۆژگارییەكانی ئێمەی نەكرد، بەڵكو كەوتە رێكەوتنی نهێنی ژێر بە ژێر و دەستتێكەڵكردن لەگەڵ دەزگایەكی جاسوسی ناوخۆ تاكو مەلەفەكانی دادگای بۆ هەڵپەسێرن".\nڕوودەكاتە دەمی شاسوار عەبدولواحید ودەڵێت: برای بەڕێز، ئەو پارەیەی تۆ بە رێكەوتنی ژێربەژێر وەرتگرتوە هەزاران جار زیاترە لە هەمو خانەنشینی هەموو پەرلەمانتاران پێكەوە، چ جای بگات بە موچە و خانەنشینی كەمئەندامان و فەرمانبەرانی حكومەت. ئەگەر تۆ و كۆمپانیاكان ئەو پارانە بگێڕنەوە، دەكرێت ھەزاران كیلۆمەتر شەقام و ڕێگاوبانی پێ چاكبكرێتەوە. سەدان قوتابخانەی بۆ مناڵانی كەمدەرامەت پێدروست بكرێت. دەیان نەخۆشخانە و سەدان پرۆژەی ئاوەدانكردنەوەی پێبكرێتەوە.


هەوڵێک بۆ یەکگرتنەوە، ڕەشید ئەحمەدی – Peshmergekan\nمن ناچمه سه‌ر باسی وته‌کانی ئه‌و به‌ڕێزانه ئاخو قسه‌ی کامیان چه‌نده ڕاست و ناڕاستن، به‌س ئه‌وه‌نده ئه‌ڵێم که له کاتێکدا له‌و ماوه‌دا هاتوچۆیه‌کی گه‌رم هه‌بوو بۆ تێکه‌ڵ بونه‌وه‌ێ دولایه‌نی حیزب به گویره‌ی هه‌واڵه زاهیریوو گشتیه‌کان گۆیا زۆر نیزیک ببونه‌وه بۆ یه‌کگرتنه‌وه ئا له‌و کاتووساته‌دا بڵاو کردنه‌وه‌ی ئه‌و کتێبه کاتێکی شیاو گونجاو نه‌بوو، له هه‌مان کاتدا وه‌ڵام دانه‌وه‌ی به‌رێز مامۆستا عه‌بدوڵا حه‌سه‌نزاده ش بێ حه‌وسه‌ڵه‌یی زۆری پێوه دێاربوو.\nبۆچونه‌کان دو جۆرن ئه‌وانه‌ی که لایه‌نگری لایه‌نێکن به پارێزگاری له‌وی دیکه وه‌ڵامی یه‌ک لایه‌نه‌ی داوه‌ته‌وه لایه‌نی دوه‌م که وا بیر ناکه‌نه‌وه وه‌ڵام دانه‌وه‌ی هه‌ردو به‌ڕێزانیان له به‌رژه‌وه‌ندی گه‌لو حیزبیان به قازانج نه‌زانیوه بڵاو کردنه‌وه‌ی کتێبی نسکۆ دابران یان به کاتێکی نه شیاو زانیوه‌و وه‌ڵام دانه‌وه‌که‌ش به بێ حه‌وسه‌ڵه‌یه‌کی زۆریان داناوه، به کورتی به‌رژه‌وه‌ندی که‌سایه‌تی له‌م دو حاڵه‌ته‌دا پێش به‌رژه‌وه‌ندی گشتی که‌وتوه.\nله هه‌ر دو لا ناخۆشتر وه‌ڵامی به‌ڕێز کاک جه‌لیل گادانیه که من بۆ خۆم ئه‌و چاوه ڕوانیه‌م له به‌ڕێزیان نه‌بوو له ڕاستیێدا هه‌موو ڕۆژێک به‌یانیان زو هه‌ڵده‌ستام له خه‌و سه‌ێری هه‌واڵه‌کانم ده‌کرد تا کو ببینم که‌سانی ده‌ڵسۆز و کارتێکه‌ر هه‌ڵساوه‌ن به کاڕیک که بتوانن ئه‌و ئاڵۆزیه پڕ مه‌ترسیه که بۆ ئه‌و هاوڕێیو هاو سه‌نگه‌رانه هاتۆته پێش به جۆرێک له جۆره‌کان چاره‌سه‌ری بکه‌ن و ڕێگایه‌ک که له به‌رژه‌وه‌ندی حیزب و گه‌ل دا بێت بدۆزنه‌وه.\nبه‌ڵام به داخه‌وه کاک جه‌لیل وه‌کوو که‌سێکی به‌ته‌من له خه‌بات و تێکۆشان و خاوه‌ن ئه‌زمون له پێناو رزگاریو ئازادی گه‌لی کوردستان که ده‌بو وه‌کو ڕێش سپی و کۆنترین ئه‌ندامی حیزبی دیموکرات هه‌وڵی خۆێی بخستایه گه‌رو ئاوێکی به و ئاگره‌دا کردایه به‌ڵام به داخه‌وه ڕاست پێچه‌وانه ئاگره‌که‌ی خۆشتر کرد و وه‌ڵامه‌که‌ی به‌ڕێزیان له به‌رژه‌وه‌ندی هیچ لایه‌ک نه‌بوو.\nئێستا که به داخه‌وه له‌م هه‌لو مه‌رجه ناله‌باره‌ی که نه‌ته‌وه‌که‌مان له ڕۆژهه‌ڵاتی کۆردستان بۆی هاتۆته ئاراوه و به‌تایبه‌ت به ناو ئه‌م دولایه‌نه که به‌م شێوه نه شیاوه هه‌لسوکه‌وت ئه‌که‌ن با روی ده‌ممان بکه‌ینه خه‌ڵکه‌که‌مانوو سه‌رجه‌م ئه‌ندامانی حیزب ده‌با ئێمه به ته‌یکڕاهه‌و‌ڵ بده‌ین تاکو ئه‌م ئاگره بێ وه‌خته بکوژینینه‌وه نه‌بینه ئاگر خۆشکه‌ر، دیاره زۆرتر مه‌به‌ستم له‌و که‌سانه‌یه و ئه‌م ئه‌رکه‌یان ئه‌که‌وێته ئه‌ستۆ که ئه‌توان کارگه‌ریان هه‌بێت له سه‌ر بارو دوخه‌که و گوییان لێده‌گیرێت.\nبه هیوای ئارام کردنه‌وه‌ی بارودوخه‌که و یه‌کگرتنه‌وه که خه‌ڵکی کوردستانوو سه‌رجه‌م ئه‌ندامانی حیزب که پێی دڵ خۆش ده‌بن.\nره‌شید ئه‌حمه‌دی ٢/٥/٢٠١٥


سەرۆكی زانكۆ بۆ فەرمانبەران: فەرمانبەران هۆكارێكی سەرەكی سەركەوتن و بەرەوپێش چوونەكانی زانكۆن\nقۆناغی دووه‌می یارییه‌كانی خولی تێنس ده‌ست پێده‌كات\nخوێندكارانى كۆلێژی زانسته ته‌ندروستییه‌كان هه‌ڵمه‌تێكی هوشیاری ته‌ندروستی له قوتابخانه سه‌ره‌تاییه‌كاندا به‌رێوه ده‌به‌ن\nزانكۆی گه‌شه‌پێدانی مرۆیی سبه‌ینێ ده‌كاته پشووی فه‌رمی\nسیمینارێك بۆ روبه‌روبونه‌وه‌ی شێرپه‌نجه\nزانكۆی گه‌شه‌پێدانی مرۆیی به‌رگی سپی ده‌پۆشێت\nمامۆستایانی زانكۆی گه‌شه‌پێدانی مرۆیی به‌شداری دیداری زانكۆكانی سلێمانی ده‌كه‌ن\nچالاكییه‌كانی زانكۆی گه‌شه‌پێدانی مرۆیی بن له ٣٠ رۆژی یه‌كه‌می ٢٠٢٠ دا\nله سیمینارێكدا هۆشیاری ده‌درێته خوێندكاران بۆ خۆپاراستن له روداوی هاتوچۆ\nهونەری وتاربێژی له سیمینارێكدا\nله سیمپۆزیەمێكدا؛ زانكۆی گه‌شه‌پێدانی مرۆیی گه‌نجان له ره‌هه‌نده سلبییه‌كانی كۆچی نائاسایی ئاگادار ده‌كاته‌وه\n2017-11-02 (پێنجشەم) [ زانکۆی گەشەپێدانی مرۆیی ]\nدوای نیوەڕۆی ئەمڕۆ پێنج شەممە 2017-11-02 بەڕێز پڕۆفیسۆر د. مەریوان أحمد رەشید سەرۆكی زانكۆ، بە ئامادەبوونی بەڕێزان پ. ی. د. هیوا قەرەداغی یاریدەدەری سەرۆكی زانكۆ بۆ كاروباری كارگێڕی و دارایی و دانا فایەق بەڕێوەبەری كارگێڕی زانكۆ، كۆبوونەوەیەكی تایبەتی لەگەڵ فەرمانبەرانی زانكۆی گەشەپێدانی مرۆیی ئەنجامدا.\nلەو كۆبوونەوەیەدا بەڕێز سەرۆكی زانكۆ جگە لە سوپاس و دەستخۆشی سەرۆكایەتی زانكۆ بۆ فەرمانبەران و كارمەندانی زانكۆ بۆ ئەو ئەرك و ماندووبوونەی ئەنجامی ئەدەن بۆ خزمەت بە زانكۆ، ئەوەی خستە ڕوو كە بە خۆشحاڵیەوە زانكۆكەمان خاوەن ستافێكی كاراو دڵسۆزەو بە هەمووان مامۆستا و فەرمانبەران هۆكارێكی گرنگی سەركەوتن و بەرەوپێش بردنەكانی زانكۆن.\nئەمە جگە لەوەی بەڕێز سەرۆكی زانكۆ وتی پێویستە هەموومان زیاتر لە هەوڵ و تێكۆشان بین بۆ خزمەتكردن بە خوێندكاران و پێشكەشكردنی باشترین خزمەتگوزاری بە گەلەكەمان لە بواری خوێندن و زانستدا، وە بە هەموومان زانكۆ بكەینە نموونەیەكی جوانی كاری زانكۆ لە كوردستاندا.\nلە كۆتایی كۆبوونەوەكەش ئامادەبووان بە راو پێشنیار بەشداریان كردو گفتوگۆی كارەكانی پەیوەست بە زانكۆیان كرد.


وەزیری دەرەوەی ئەمەریكا: پێویستە عەدنان زورفی پێداویستییە سەرەتاییەکان بۆ عێراقیەكان دابینبکات\n2020-03-18 [08:55 AM]\nوەزیری دەرەوەی ئەمریکا لە توویتێکدا لەبارەی راسپاردنی سەرۆک وەزیرانی نوێی عێراقەوە ئاماژە بەوە دەکات، "عێراقییەکان حکومەتێكیان دەوێت کە پاڵپشتی لە سەروەریی عێراق بکات و پێداویستییە سەرەتاییەکان دابینبکات و دوور بێت لە گەندەڵی و بەرگری لە مافەکانی مرۆڤی بکات".\nمایک پۆمپیۆ، وەزیری دەرەوەی ئەمریکا لەبارەی پاڵپشتیی وڵاتەکەی بۆ عەدنان زورفی دەڵێت، "ئەگەر عەدنان زورفی، سەرۆک وەزیرانی راسپێردراوی عێراق ئەو خاڵانە بکاتە کاری پێشینەی خۆی، ئەوا پاڵپشتیی ئەمریکا و کۆمەڵگەی نێودەوڵەتییش بەدەستدەهێنێت".\nرۆژی 17ی ئاداری 2020 سەرۆک کۆماری عێراق عەدنان زورفی بۆ پێکهێنانی حکومەتی عێراق راسپارد. ئەوەش کاردانەوەی نێوخۆیی و نێودەوڵەتیی بەدوای خۆیدا هێنا و بەشێک لە لایەنە سیاسییەکان بەربژێرکردنی زورفییان رەتکردەوە.


له‌به‌ر حه‌وت ده‌روازه‌كه‌ی دونیا - قەڵەم\nتاریخ ایجاد در چهارشنبه, 13 مرداد 1400 20:27\nچه‌ند قه‌سیده‌یه‌كی خۆشه‌ویستی\nله بازنه‌ی ڕوناهییه‌وه به‌ره‌و مێرگان هه‌ڵدێم\nله خانه‌ی هه‌ساره‌كانی دییه‌وه\nبۆ (لووڤه‌ر) داده‌به‌زم\nته‌لیسمی شێردراوه‌ی ناو تابلۆكان\nبه باڵداری كوێردا ده‌به‌م، عاشقاتیی ده‌كا\nبه وشه و به ئاگری شینی كوژاوه‌ی زه‌رده‌په‌ڕه‌وه\nبه سیمای (پیكاسۆ)\nله‌و دیو ڕووی ڕۆژگاره ونبووه‌كان و دارستانان\nبه فڵچه به‌ركه‌وتنێكی\nسه‌ر پێستی جه‌سته‌ی ژن و گوڵ و ئاسمان\nبه هاواری گاڵته‌بازی ڕه‌شپێست\nكه ده‌بینێ ماسكه‌كه‌ی\nله (لوار) دا نقوم ده‌بێ\nده‌گه‌ڕێمه‌وه ماڵه‌وه -\nسه‌ریشم ژاوه‌ژاوی شاری بارانێ و\nجاڵجاڵۆكه‌ی ئاگری تێدایه\nده‌رگه‌ی ژووره‌كه‌م داده‌خه‌م، خۆم به گاز ده‌كوژم .\nهه‌موو زیندانه‌كانی دونیای كۆنم ناسین\nبه‌ڵام ئێستا خه‌ریكم زیندانه‌كانی دونیای نوێ و\nزۆرداریی و ڕیسوا كردنی  ڕۆژگاری نوێ و\nمردن له ژێرزه‌مینه‌كانی شار و\nژووری ئوتێله نه‌فره‌ت لێكراوه‌كان بدۆزمه‌وه ..\nزانیم : زۆردار\nچۆن پێستیان له وه‌ختی شكستدا گۆڕی و\nده‌مامكی تازه‌یان پۆشی و\nگۆرانییه كۆنه‌كه‌یان گوته‌وه ..\nهه‌موو زۆرداره‌كانی دونیای كۆنم بینین\nچۆن ده‌نوون و ده‌خۆن\nچۆن پێده‌كه‌نن و دڵداریێ ده‌كه‌ن\nچۆن ده‌مرن و دویماهیان پێ دێ\nله ژێر ڕه‌حمه‌تی گاڵته‌بازان:\nپێش ئه‌وه‌ی یه‌كترمان خۆش بوێ\nكوشتمانیان خۆشه‌ویستم !\nشانۆكه‌شیان به خوێن سواخ دا.\nدز له پاریس هێرشیان بۆ هێنام\nده‌فته‌ره‌كانیان لێ سه‌ندم\nشه‌شپاڵوی نوور و قیڕیان له خوێن سوور كرد و\nبه مردوویی جێیان هێشتم\nبه‌ڵام من پێش به‌یانیدان هه‌ستامه‌وه  خۆشه‌ویستم\nگوڵه مێلاقه‌ی كێڵگان و ئێش و ئازاری پیت و\nئاگری ئه‌م چه‌رخه‌م\nبۆ نیشتمانی وه‌ك گۆڕ كراوه‌م هه‌ڵگرتووه.\n( ئاركادیا ) دوای ( نیشاپور)\nجادووگه‌ره‌كه به ده‌رزیله‌یه‌ك\nبه نه‌خشه‌ی جیهانییه‌وه كرد\nبه شووره‌یه‌ك ده‌وره‌ی دا\nبرین ده‌كاته‌وه و\nخوێن به‌سه‌ر كتێبه‌كانی جادوو و\nبه‌سه‌ر جه‌سته‌ی عاشق و مه‌عشوقدا دێته خوارێ\nده‌رزیله‌ی ڕاكێشا و له‌گه‌ڵی جووت بوو\nكێ له ده‌رگا ده‌دا؟\nئاگرپه‌رست به ژێر سێبه‌ری په‌لكه دار خورما\nده‌گرین و با یش ده‌گری\n(ئاركادیا) پاش (نیشاپور)\nشه‌و چه‌ند بێ مه‌فه‌ره و\nنوور چه‌ند ده‌ست قوچاو\nله‌م ماڵ و شه‌قامه لاڵانه‌دا\nكه خۆشه‌ویستی و ژیان و مه‌رگی\nله‌به‌ر ده‌روازه‌كاندا قه‌ده‌غه‌یه.\nپێشكێش به په‌یامبه‌ری خوداوه‌ند و\nنوێنه‌ری گه‌ل كرد\nتا خۆری خوا\nبه‌سه‌ر سبه‌ینێی تارمایی و ترسنشین دا هه‌ڵبێ\nكه‌چی حه‌واڵه‌ی زیندان و پۆلیس و\nژووری ئه‌شكه‌نجه‌دان و\nدوورخستنه‌وه‌و ونبوونی كردم ..\nله شاره‌كانی سه‌رده‌می نوێدا\nسككه‌ی نوێی باشی وه‌لا ناوه\nكوێری ( ڕۆما )یش نه‌جیبزاده و\nشۆڕشگێڕ و عاشقه‌كانی ده‌ركردن\nپێڵاوی كون كون و كه‌لاوه‌ی كه‌چه‌ڵ و\nكه‌ڕه‌نایان دانان .\nخۆشه‌ویستی له كوێوه دێ خۆشه‌ویستم!\nكه مه‌حكووم بین به عیدام\nكه ئێمه له سێرك و باخچه‌ی ئاژه‌ڵان بین\nزمان سۆزانی و مێژوو و وه‌هم و\nنه‌زۆكی و وێرانه\nكه دوو هه‌زار ساڵه گه‌مارۆ دراوین و\nهه‌وڵ ئه‌ده‌ین له بازنه‌ی سفران ده‌ربچین .\nشه‌وانه ئه‌م ئاگره له چیای ( قه‌فقاس ) هه‌ڵده‌گرم\nبه‌ناو كه‌ڕه‌نایان ده‌قیژێنم و\nله نیشتمانی نوقمی نائومێدی\nله ئۆقیانووسه‌وه بۆ كه‌نداو\nنووستن و نوێژ\nخۆشحاڵترن له‌و وڵساتانه و\nئه‌و سرووشته بێده‌نگه لاڵه\nله نه‌دارانی شاره نه‌خۆشه‌كان و\nله هه‌رچی و په‌رچییه مردووه‌كانی گوندان\nبه‌ڵام من له‌گه‌ڵ توڵعی به‌یانیدا\nبه‌سه‌ر شووره‌كانه‌وه له خاچ ده‌درێم. \n* له (عبدالوهاب البیاتی – الاعمال الشعریة – الجزء الثانى) بڵاوكردنه‌وه‌ی\n( المؤسسة العربية للدراسات والنشر) بێرووت , لوبنان 1995 ل 250 ،\nكراوه به كوردی .


کۆدی هەواڵ: 3463\nڕێکەوتی بڵاوکردنەوە: 11:49 - 2021/09/23\nئەندامی مەکتەبی سیاسی یەکێتی:\nبەشی عێراق و هەرێمی کوردستان- ئەندامی مەکتەبی سیاسی یەکێتی دەڵێت پێویستە ئەوانەی کەمتەرخەم بوون بەرامبەر پاراستنی شنگال و ئێزیدییەکان لێپێچینەوەیان لەگەڵ بکرێت.\nکوردپرێس، بەپێی راگەیەنراوێکی نووسینگەی سەعدی ئەحمەد پیرە، ئەندامی مەکتەبی سیاسیی یەکێتی و سەرۆکی تیمی بانگەشەی لیستی هاوپەیمانی کوردستان لە پارێزگای نەینەوا، ئێوارەی رۆژی سێشەممە لە لەمیانی کۆبونەوەیێکدا لەگەڵ سنووری بازنەی 2ی پارێزگای نەینەوا رایگەیاند: "هەموومان لە شێخان و باعەدرێی میران کە بەدەرگای بادینان ناسراوە کۆ بووینەتەوە بۆ خستنەڕووی بەرنامە و پلانی لیستی هاوپەیمانی کوردستان لەهەڵبژاردنی ئەمجارەدا، ئەو هەڵبژاردنەی کە لەئەنجامی خۆپێشاندانەکانی بەغدا و شارەکانی تری عیراق دژی گەندەڵی و نادادی لە سەرەتای ئەمساڵ بەڕێوەچو، ئەنجامەکەشی بە گۆڕینی ئەندامانی کۆمسیۆنی باڵای هەڵبژاردنەکان و بڕیاردان بۆ هەڵبژاردنی پێشوەختە لە پێناو گەڕاندنەوەی شکۆی سەروەری عیراق کۆتایی هات".\nناوبراو ئاماژەی بەوەش کردوە، ئەوانەی لەم دەڤەرەوە دەچنە پەرلەمان پێویستە نوێنەرایەتی خەڵکی شێخان و دەوروبەری بکەن، پێویستە لەبنەڕەتدا خۆی خەڵکی ئەو ناوچەیە بێت، چونکە باشتر لە کێشە و ئازار و مەینەتییەکانی کۆمەڵانی خەڵک تێدەگات و دڵسۆزانەتر هەوڵ دەدات بۆ چارەسەری کێشە و گرفتەکانیان لە بەغدا.\nسەعدی پیرە لەبارەی هێرشی داعش بۆ سەر پارێزگای نەینەوا و شنگال رایگەیاند، "ئێمە پێمان وایە ژماردنی فەرمانەکانی سەر ئێزیدییەکان بەس نیە بۆ خستنەڕوی تاوانەکان، بەڵکو پێویستە ئەم تاوانانە و ئەوانەشی بونەتە هۆکار بۆ لەدەستدانی قوربانییەکان بەبڕیار بسەپێندرێت، پێویستە بەشێوەیەکی جددی کار لەسەر سزادانی ئەوانە بکرێت بونە هۆکاری ئەو جینۆسایدەی لە ئابی 2014 بەسەر خوشک و برا ئێزیدییەکان هێندرا".\nئەوەشی خستەڕوو، "راستە لەرووی سەربازییەوە داعش تێکشکێندراوە، بەڵام پێویستە لەپێناو دوبارە نەبونەوەی فەرمانێکی تر بەسەر ئێزیدییەکان پارێزبەندی نێودەوڵەتی بۆ ئێزیدییەکان گەرەنتی بکرێت، پێویستە ئەوانەی کەمتەرخەمبون بەرامبەر پارستنی شنگال و ئێزیدییەکان پێویستە لێپێچینەوەیان لەگەڵ بکرێت، ئێمە لەگەڵ پێکەوە ژیان و سەقامگیری و سیاسی و ئاشتی کۆمەڵایەتین، چوونکە پێکەوە ژیان وڵات جوانتر دەکات، پارێزگای نەینەوا عیراقێکی بچوکە باشترین نمونەیە بۆ پێکەوە ژیانی ئاشتیانەی سەرجەم نەتەوە و پێکهاتەکان".


عەفرین، لە سێ بەرە-وە شەڕ و تۆپبارانە - RojNews\nلە هەردوو بەرەی شارۆچکەکانی ڕاجۆ و جندرێس-ەوە لە عەفرین، شەڕێکی سەخت لەنێوان شەڕڤانان و سوپای تورک و چەتەکانیدا بەڕێوەدەچێت، هاوکات سوپای تورک گوندەکانی شاڕۆچکەی ماباتا تۆپباران دەکات.\nلەکاتی ئامادەکردنی ئەم هەواڵەدا، لە گوندی بافلۆرێ-ی سەر بە شارۆچکەی جندرێس و گوندی موسکا-ی سەر بە شارۆچکەی ڕاجۆ لە کانتۆنی عەفرین، شەڕێکی سەخت لەنێوان شەڕڤانانی قەسەدە و سوپای تورک و چەتەکانیدا بەڕێوەدەچێت.\nلەلایەکی دیکەشەوە، سوپای تورک و چەتەکانی گوندی بالفۆنێ و چەمی ئۆمەرا بە فڕۆکەی جەنگیی و چەکی قورس بۆردوومان و تۆپباران دەکەن، هەروەها گوندەکانی دمیلیا، بەهدینا، کۆپێ و بەربەنێ-ی سەر بە شارۆچکەی ماباتا تۆپباران دەکەن.


^ "المھاتما غاندی" (بە عەرەبی). Archived from the original on ٢٣ـی تشرینی دووەمی ٢٠٢٠. Retrieved ٢٣ـی تشرینی دووەمی ٢٠٢٠. Check date values in: |access-date=, |archive-date= (help)\n^ "من ھو المھاتما غاندی" (بە عەرەبی). Archived from the original on ٢٣ـی تشرینی دووەمی ٢٠٢٠. Retrieved ٢٣ـی تشرینی دووەمی ٢٠٢٠. Check date values in: |access-date=, |archive-date= (help)\nوەرگیراو لە «https://ckb.wikipedia.org/w/index.php?title=مەھاتما_گاندی&oldid=930383»\nئەم پەڕەیە دواجار لە ٢١:٤٣ی ١١ی ئازاری ٢٠٢٢ نوێ کراوەتەوە.


هویره‌و كردن له‌سه‌رده‌م تفه‌نگ - شـه‌فـه‌ق نيـوز\nهویره‌و كردن له‌سه‌رده‌م تفه‌نگ\nئه‌وه‌ك ئیسه له عراق گوزه‌رێد باریگه ئه‌را ماڵئاوایى له هه‌ر چركه سه‌عاتیگ ك ئاده‌میزاد له‌تى هویره‌و بكا، له‌و چركه ك تفه‌نگه‌یل قسه كه‌ن و كه‌س گووش له قه‌ڵه‌مه‌یل ناگرید.\nبار له‌ناكاو ئه‌و باره‌سه ئه‌را مه‌رگ هه‌ر هه‌وڵیگ مه‌ده‌نى و هه‌ر پرووسه‌یگ هویره‌وكردن، له بار له‌ناكاو هه‌ر پرووژه‌یگ ئه‌را وه مه‌ده‌نیكردن كوومه‌ڵگا ماڵئاوایى ئه‌كاو تفه‌نگ له‌جیاى قسه ئه‌كاو بایه‌سه خوه‌مان ئه‌را مه‌رگه‌سات تفه‌نگ ئاماده بكه‌یم.\nله بار له‌ناكاو هس وه دو رویداگ كریه‌ید: یه‌كه‌میان له‌بار له‌ناكاو هویره‌وكردن مرید، ئنجا ئه‌گه‌ر هات و هویره‌وكردنیش مرد كاره‌سات گه‌ورا روى ده‌ید، یه‌یش ماناى ئه‌وه‌سه سه‌رده‌م مه‌رگ هویره‌وكردن و قه‌ڵه‌مه، له‌یرا (هیز) حوكم وه كوومه‌ڵگا ئه‌كا نه‌ك هویره‌وكردن.\nئه‌و وه‌خته ك هیز حوكم كرد، دى هویره‌وكردن خوه‌ى كیشیده‌و، ئنجا ئه‌و وه‌ختیشه هویره‌و كردن و هه‌ر پرووسه‌یگ ئه‌را هویره‌وكردن و چاره‌سه‌ركردن كیشه‌یلمان له‌ڕوى مه‌نتق و گفتوگوو كه‌فیده بار نه‌وین جوور ئى بار ئیسه‌مانه ك خه‌ریكه ئه‌وه‌ك له‌ماوه‌ى هه‌یشتا ساڵ گوزه‌یشت هاوردیمنه‌سه‌ى ده‌س جاریگتر خوه‌ى دوباره‌وه ئه‌كا له مه‌سه‌له‌ى چه‌ك و خوین، دى ئه‌و ئاره‌زووه‌یله ك داشتیمنه‌ى ئه‌را ئه‌وه‌ك وڵات بووده شوونیگ ئه‌را هویره‌وكردن و پرووژه‌ى گه‌وراو ماڵئاوایى له جه‌نگ تفه‌نگ ، بووده خه‌یاڵ و نمایش سه‌ربازى و شوونله‌ق پرووژه‌ى مه‌ده‌نى و رووشنهویرى ئه‌كا.\nدویه‌میش ئه‌وه‌سه ك تاریخ ئیمه تاریخیگه ئه‌را باڵاده‌سى تفه‌نگ و له‌ى حاڵه‌تیشه هویره‌وكردن مرید، ئنجا له‌ى جووره سه‌رده‌میگ ك سوپا وه خوه‌ى و چه‌كیه‌و هاتنه‌سه بانمان زه‌ره‌د وه‌پیمان ره‌ساننه‌و به‌ڵكوو زه‌ره‌د فره كوشنده‌یش له قه‌ڵه‌م و هویره‌وكردنیش دانه.\nئیمه وه‌هه‌ر جووریگ ته‌ماشاى بكه‌یم، بار له‌ناكاو جوور بار جه‌نگ و باڵاده‌سى تفه‌نگ ، باریگه ئه‌را مه‌رگ هویره‌وكردن، دى ئه‌وه‌ك هس وه‌پى كریه‌ید چشتیگه له‌ى باوه‌ته، وه‌لى بایه‌سه ئه‌وه‌یش بزانیم ك ئیمه هه‌میشه مه‌ترسى سوپا ها له‌بانمان، هه‌ر له‌وه‌ر ئه‌وه‌یش گرینگه خوه‌مان ئه‌را هه‌ر رویداگیگ ئاماده بكه‌یم. رویداگیگ ك ئه‌گه‌ر ئه‌وه دیرید گشت پرووسه‌یگ و گشت هه‌وڵیگ ئه‌را پرووژه‌ى گه‌ورا له‌ناو ئى جه‌وه‌ڵه‌یله بكوشید، چوینكه وه‌رده‌وام له‌تاریخ ئیمه بیاوان گرفت گه‌ورا بویه له‌وه‌رده‌م جه‌وه‌ڵ.\nوه‌هه‌رحاڵ ئه‌را ئه‌وه‌ك جاریگتر مه‌ترسى نه‌ود له‌بانمان له جه‌وه‌ڵه‌یل، بایه‌سه شیه‌وكردن خوه‌مان ئه‌را بیاوان و ئه‌قڵیه‌ت بیاوانى ئاڵشت بكه‌یم.


ژیان بە رەنگەوە جوانە!\nڕۆژێکی گەرمی هاوین لەگەل کۆمەلێ برادەر بۆ سەیرکردنی پیشانگەیەک چووین. پێشئەوەی بگەین بە گەلەرییەکە ئاواتمان دەخواست هۆلەکە سپلیت یان موبەریدەی تیابێت تا کەمێک فێنکبینەوە.\nیەکەمجار بوو بۆ سەیرکردنی تابلۆکانی ئەم هونەرمەندە بچم، کە نازناوی (جانۆ) بوو.\nپێشئەوەی بگەینە گەلەرییەکە برادەران بە پێکەنینیەوە وەسفی تابلۆکانیان بۆ کردم و دەیانوت : ئێستا دەچین ئاسمان دەبینین، هەورەکان بالدەگرن و کۆچدەکەن.\n- چییە، گالتە بەم هونەرمەندە دەکەن؟\n- پێویست ناکات بچیت بۆ پیشانەگەکەی چونکە بابەتەکانی ئاشکران وێنەی هەورەکان دەکێشێ.\n- وادیارە ئێوە لە سەیرکردنی تابلۆکانی بێزار بوونە، لی من حەزدەکەم لە نزیکەوە بیبینم.\n- زۆرباشە، بەلام کە خۆرئاوابوو لەبیرتان نەچێت دانیشتنێکی بۆ بکەین.\n- خەمی خواردنەوەتان نەبێت، ئەم ئێوارەیە بەسەرخۆشی دەڕۆینەوە ماڵ.\nکاتێ کەیشتینە گەلەرییەکە و جانۆم بینی. مرۆیەکی بالابەرز و تازە سەردەمی لاوییەتی لەرووخساردا وەریبوو. سمێلێکی ستالینی بەردابوەوە، قژخاوو چەنەگە یەکی پانی هەبوو. بینەرێکی زۆرش ئامادەبوون. بەلام هیچ کەس لەوانە سەرقالی سەیرکردنی تابلۆکان نەبوون، بەلکو یەک بەدوای یەک ڕیزیان بەستبوو داوایان لە جانۆ دەکرد کە وێنەیان لەگەل بگرێ. هۆلەکە ئەوەندە گەرم و تەنگبوو نەتدەتوانی هەناسەی تیابدەی. ئارەقە بەناوچەوان و بنبالمان شۆڕدەبوەوە خوارێ.\nجانۆ تابلۆکانی بە یەک ئەندازە دروستکردبوو، دیواری هۆلەکەی بە ڕەنگی شین داپۆشیبوو. فیگەری تابلۆکانشی بریتیبوون لە کۆمەلێ هێلکاری کە وێنەی هەموو جۆرە هەورێکی لە خۆ گرتبوو.\nئەگەر لەدوورە سەیرتبکردایە هەستتدەکرد بابەتەکانی یەکجۆرن، بەلام وانەبوو دەبوایە وردتر بڕوانی یەکسانی و لاری و هێمای هێلەکان بدۆزیتەوە تا لەناو تەمی هەورەکان چاوت بە هەوری ڕەش و قورس و شێدارەکان بکەوتایە. یان ڕەنگی هەورە سپییەکان کە ئاسمان لە ئامیزی گرتبوو جوودا بکەیتەوە. هەستمکرد ئەم هونەرمەندە جگە لەوەی چاوەکانی وەک هەلۆیەک تیژن مێشکشی لەگەل ئاسمان تێکەلاو کردووە.\nبە برادەرەکەم وت: وێنەکانی شاکارن، بۆچ تا ئێستا نەمناسیوە.\nبە پێەکنینەوە وەلامیدامەوە: جا منیش ئەوەندە چاو لەئاسمان ببڕم، وێنەی وادەکێشم کە باران ببارینێت.\nپاشئەوەی هۆلەکە کەمێک چۆلتربوو، لەگەل جانۆ یەکترمان ناسی. لێیپرسیم : تابلۆکانت بەدڵ بوو؟\n- سەرنجیان ڕاکێشام و هەورەکانم جوانتر بینی.\n- ئەو خەلکە لە ستایلەکەم بێزاربوونە. بەلام من حەز بەم جۆرە کارانە دەکەم.\n- تۆ بۆ خۆت چۆنت پێخۆشە وابکە.\nبرادەرێک وتی: ئەم جانۆیە ئەوەندە سەیری ئاسمان دەکات ڕۆژێک دێت پێی بە بەردێک ساتمەدەکات بەردەبێتەوە.\n- ئاخر بۆیە منیش لەزەوی بێزارم و ئاسمان بەخاوێنی دەبینم ، خۆزگە ڕٶژێک بفڕیمایە و تێکەل بە هەورەکان بوومایە!\nلێمپرسی: جانۆ تا ئێستا سواری فڕۆکە نەبوویتە؟!\n- نەخێر. لە مندالییەوە ئارەزوومدەکرد بفڕم تا ڕەنگی هەورەکان لە نزیکەوە ببینم.\n- جانۆ گیان، چەندین ساڵە لە ئەوروپا دەژیم و سەردانی زۆربەی گەلەرییەکان دەکەم تابلۆکانی تۆ ناوازەن و شایەنی ئەوەن بینیریتە دەرەوە و پیشانگەیەک بکەیتەوە.\n- مەگەر بە هیمەتی تۆ، کەس لێرە هاوکاریمان ناکات.\n- بەبانچاو...ئەوە من وێنەی تابلۆکانتدەگرم و لە گەلەرییەکانی (هۆلەندا) هەولێکت بۆ دەدەم.\nپاش ئەم گفتوگۆیە، لەگەل برادەرکانم گەلەرییەکەمان جێهێشت. لە دوکانی ( جۆرجیسی) مەیفرۆش ، بیرە و ویسکی و چەند مەزەمان کڕی بە تاخمی تەواو بۆ سەر گردی پیرۆز ڕۆشتین.\nئەو ئێوارەیە تا مەستتردەبووم تابلۆکانی( جانۆم) لەزەین ڕۆشنتر دەبینی، خەونەکانی جانۆش بە ئاسمانەوە لەدڵم ببوون بەگرێ.\nدوای چەند هەفتەیەک گەڕامەوە ئەوروپا، پێشئەوەی سەرقالبم بە بەرنامەی ژیانم وێنەکانی جانۆم بەچەند گەلەرییەک پیشاندا. زۆربەیان پێیان باشبوو و ئامادەبوون پیشانگەی بۆ بکەنەوە و تابلۆکانی بۆ بفرۆشن.\nبەکورتیەکەی پاش چەند مانگێک فیزەوتکیتی جانۆی هونەرمەندم ئامادەکرد. بەلێن بوو بەخۆیی بیست تابلۆوە سەردانیمان بکات.\nجانۆ پێشئەوەی سواری فڕۆکەبیت بەتەلەفۆن قسەمانکرد، بیگومان زۆردلخٶشبوو دەیگووت : لە مندالییەوە سەیری ئاسماندەکەم و وێنەی هەورەکان دەکێشم، ئاواتم بوو ڕۆژێک دەستم بگات بەهەورەکان. چەند خۆشە لەناو فڕٶکەکەوە هێلکاریدەکەم و لە نزیکەوە دەیانبینم ، تۆلەی ئەو هەموو سالە دەکەمەوە کە تا ئێستا لەژێر هەورەکانەوە وێنەم کێشاوە.\n- جانۆ گیان، دلنیام تۆ جوانتر لە هەمووکەس هەورەکان دەبینی و ئاسمان لە ئێمە باشتر دەناسی، کە لە فڕۆکە خانە دابەزیت بە دیدی خۆت وەسفێکی ئاسمانمان بۆ بکە!\nبەم شێوەیە بە دڵخۆشییەوە لە پاش چوار پێنج کاتژمێر فڕۆکەکەی جانۆ لە (وسلدۆرڤ) نیشتەوە.\nلە پشتی شووشەو ئاوێنەکانەوە جانۆم بینی و بەدەست هێمام بۆ کرد و ئەویش بە مۆنییەوە وەلامی دامەوە.\nجانتاو تابلۆکانمان لە فڕٶکەخانە هەلگرتو ڕۆشتین بەرەوەماڵ..لە ڕێگا هەستمکرد جانۆ خەمبار و دڵتەنگە. وتم لەوەبێت لە گەشتەکەی ماندوبووبێت.\nلێمپرسی: ئێستا ناتەوێت باسی ئاسمانم بۆ بکەیت؟\n- چیببوە؟ بۆ واداماوی؟\n- هیچ شەو بۆت باسدەکەم.\nلەگەل خواردنی جەمی ئێوارە جانۆ بتلێک شەرابی ئیتالی لە جانتاکەی دەرهێناو پێشکەشی کردم.\nخێرا بتلەکەم هەلپچراند و لەناو دو پەرداخ دەستمانکرد بە خواردن و خواردنەوە.\nپاشئەوەی کەمێک سەرمانگەرم بوو، دەمویست لە جانۆ ببپرسم : کە بۆجی وا خەمبارە. سەری وتەکانم بەمجۆرەکردەوە : جانۆ گیان ئەم چەند هەفتەیەی لێردەبیت هیوادارم بێدڵی خۆت نەکەیت. سبەینێ دەچینە گەلەرییەک کە چاوەڕوانمان دەکەن. پاشئەوە دوەم گەلەری لە شارۆچکەیەکیترش هەیە چاوەڕوانماندەکات.\nجانۆ قومێکی لە شەرابەکە دا رەنگە سوورەکەی بە سمێلەکەیەوە سڕی و لەوپەڕی بێهێزی و بێوورەییەوە وتی : ئای برادەرگیان چەندە تۆم ماندوکرد!\n- خەمی منت نەبێت..هێشتا لە نیوەی ڕێگەکەین..با پیشانگەکەت بکەینەوە ئەو کات دلخۆشتردەبین.\nلەم کاتە هەستمکرد جانۆ مەست و خامۆشە ، پێڵووی چاوەکانی وەک پەردەی شانۆ داخست و نەکرایەوە.\n- چییە ؟ جانۆ گیان خەوت دێت؟\n- نەخێر خەوم نایەت...بەلکو لە بیر کردنەوەیەکی قوولدام.. خنکاوم ، هەستدەکەم مەلە نازانم تا خۆم ڕزگارکەم.\n- پێمبلێ، بۆ گۆڕاوی؟ لە گەشتەکەت پەشیمانی؟\n- نەخێر ئەم گەشتە ژیانمی زیندوو کردەوە. ئاسمان و هەورەکانم لە نزیکەوە بینی.\n- ناتوانم وەلامی ئەم پرسیارەبدەمەوە، خۆزگە هەر لەمندالییەوە چۆنم دەڕوانی بۆ ئاسمان ئەوها بوایە، ئێستا، پاشئەوەی ئاسمان و هەورەکانم بینی بەدیدێکی تر دەڕوانم.\n- چۆن دەڕوانی؟\n- کاتێ زەوییم لێ ونبوو و تێکەڵ بەئاسمانبووم. لە پەنجەرەی فڕۆکەکەوە دەمڕوانییە هەورەکان کە چۆن کۆچدەکەن..یان لە هەندێک شوێن هەورەکان دەتووت تۆپەڵە بەفرن بەسەر چیاوە، ئەو کاتانەی تیشکی خۆر بەر هەورە سپییەکان دەکەوت ڕەنگی زەرد دەبریسکایەوە. چاوەکانم بەرگەی بینینی هەورو تەم ومژەکانی ئاسمانی نەدەکرد. ئەو وێنەیەی چڵ ساڵە لە خەیالمدا کێشابووم هەموویم بە هەلە زانی، دووربوون لە ڕاستی و ناوەڕۆکی تابلۆکانم!\n- بێگوومان لە نزیکەوە جوانتر شتەکان دەبینی!.\n- نەک جوانتر، بۆمدەرکەوت کە ئێمە تا لەسەر زەوی بین بە هەلە دەژین. پێویستە بفڕین ئاسمان ببینین ، گەشتێک بکەین بۆ ئەستێرەکان چونکە دڵنیام ئەستێرەکانش لە نزیکەوە جیاوازن.\nتا نیوە شەو گوێم لە جانۆ گرت کە وەسفی هەوروئاسمان و تەم و مژی ژیانی بۆ کردم. ئەو شەو هەردوکمان بە مەستی خەومان لێکەوت.\nبەیانی زوو لەگەل زرم و کوتی جانۆ بێداربوومەوە. دەنگەکە لەناو گەرماوەکەوە بوو. دەنگی خوڕەی ئاودەهات. وامزانی جانۆ دۆش دەگرێت.\nبەلام پاش ئەو هەموو زرم و کوتە و هاوارکردنە ، دەرگەی گەرماوەکەم کردەوە و وتم : جانۆ؟ تۆ باشی..\nلەگەل کردنەوەی دەرگە جانۆم بینی بە چەقۆیەک یەک یەک تابلۆکانی بەدەستەوە دەگرێت و دەیدڕێنێ. بە ترسەوە دەستیمگرت و وتم : ئەوە چیدەکەیت؟\n- دەستم بەردە ئەمانە تابلۆی من نین... نابێت کەس بیانبینێ.\n- زۆرباشە، دەتۆ چەقۆکەت فڕێدە.\nجانۆ چەقۆکەی بە ئاسپایی دایەدەستم سەریخستە سەر ئەژنۆی و یەک بەدنیا هاواری لێ هەلسا.\nپارچەی تابلۆکانیم کۆکردەوە و فڕێمدایە دەرەوەی گەرماوەکە. گەرماوەکەم پاککردەوە. بە جانۆم وت : برادەر گیان. خۆت ئازارمەدە. تا من خواردنی بەیانی ئامادەدەکەم تۆ دوشێک بکە.\nجانۆم بە تەنیا لە گەرماوەکە بە جێهێشت، نزیک نیو کاتژمێر هیچ دەنگێ لە گەرماوەکە نەدەهات. پاشان گوێم لە خۆشۆرینەکەی بوو.\nدوای دە دەخوولەکێک لە گەرماوەکە هاتە دەرەوە بە بێدەنگی چایەکی بۆ خۆی تێکرد و نانەگەرمەکەی لە ماستەکە کردو وتی : زۆر حەز بە خواردنی بەیانیاندەکەم.\nوتم: منیش حەز بەژیاندەکەم.\nبەلاچاوێکەوە سەیریکردم. وتی : بمبوورە کە ناتوانم تابلۆکانم هەلواسم و سەردانی گەلەرییەکان بکەین.\n- زۆرئاساییە..چۆن حەزدەکەیت وادەکەین.\n- لەوەبێت دوێنێ شەو بە مەستی هەندێک شتم بۆ درکاندبێت، بەلام ئێستا لەوپەڕی بە ئاگاییەوە دەمەوێت پێتبلێم : کاتێ هێلکاری و نیگاری هەوروئاسمانم دەکێشا لە شوێنێکی خەراپدابووم، کە شوێنەکەم گۆڕیو سواری پشتی هەورەکان بووم..لە ئاسمانەوە ڕوانیم هەستمکرد دەبێت سەر لەنوێ وێنەی هەورەکان بکێشمەوە.\n- برادەر گیان، منیش ئەوەم لەتۆ دەوێت.\n- بەوشێوەیەی کەهەن نەک بەو شێوەیەی کە لە یەک گۆشەوە دەمبینی.\n- چاوەڕوان دەبم!.\n- نازانم... ئەم چەند هەفتەیەی لێرە دەبم چیبکەم؟\nبە پێکەنیینەوە وتم : ئەم چەند هەفتەیەی لێرەدەبیت، لە هەزارەها گۆشەوە دەتوانی سەیری ژیان بکەیت. سەیری ڕێگاوبانەکان بکە، سەیری درەخت و پارکەکان ، سەیری ژنە ئازاو ئیشکەروجوانەکان بکە.\nجانۆ وەلامیدامەوە: ڕاستدەکەیت لە مندالییەوە شتەکان بەخەیال دەبینین و دەبیستین، با بڕٶینە دەرەوە ژیان ببینین.\nوتم: با بڕۆین برادەرگیان، ژیان بە رەنگەوە ببینین.\nوتی: ڕاسدەکەیت برادەرگیان، ژیان بە ڕەنگەوە جوانە!


روحانی : فشارەکانی ئەمریکا نامان روخێنێت\n2019-06-11 [07:51 AM]\nسه‌رۆكایه‌تی ئێران راگه‌یه‌ندراوێكی بڵاوكرده‌وه و تیادا ئاماژه‌ی به‌وه‌داوه كه له تاران حه‌سه‌ن روحانی له‌گه‌ڵ وه‌زیری ده‌ره‌وه‌ی ئه‌ڵمانیا، ھێیكۆ ماس كۆبووه‌ته‌وه و له میاندا چه‌ند رۆژه‌ڤێكی گرنگ تاوتوێكراون له‌وانه رێككه‌وتنی ئه‌تۆمی، ھه‌روه‌ھا دوایین پێشھاته‌كانی ناوچه‌كه.\nبه‌پێی راگه‌یه‌ندراوه‌كه، سه‌ره‌تا له كۆبوونه‌وه‌كه‌دا سه‌رۆكۆماری ئێران له باره‌ی كشانه‌وه‌ی ئه‌مریكا له رێككه‌وتنی ئه‌تۆمی دواوه و رایگه‌یاندووه "كشانه‌وه‌ی ئه‌مریكا له رێككه‌وتنی ئه‌تۆمی جگه له‌وه‌ی كاریگه‌ری خراپی له‌سه‌ر په‌یوه‌ندییه‌كانی نێوان وڵاتان و ئاسایشی ناوچه‌كه دروستكردووه، ھیچ ده‌رئه‌نجامێكی دیكه‌ی لێنه‌كه‌وتووه‌ته‌وه".\nحه‌سه‌ن روحانی ئه‌وه‌شی گوتووه "سزا و فشاره‌كانی ئه‌مریكا، به ھیچ شێوه‌یه‌ك نابنه ھۆی داڕووخانی ئێران، به‌ده‌ر له‌وه‌ش ئه‌مریكا به‌رده‌وامه له تیرۆری ئابووری".\nسه‌ركۆماری ئێران، حه‌سه‌ن روحانی ھه‌ر له باره‌ی رێككه‌وتنی ئه‌تۆمییه‌وه روونكردنه‌وه‌ی داوه و رایگه‌یاندووه رێككه‌وتنه‌كه ده‌بێته ھۆی ئاساییكردنه‌وه‌ی په‌یوه‌ندییه‌كانی ئێران له‌گه‌ڵ ئه‌ورووپا، ئه‌مه جگه له‌وه‌ی رێككه‌وتنی ئه‌تۆمی ئاسایش و ئاشتی له ناوچه‌كه به‌دی ده‌ھێنێت، بۆیه گرنگه ھه‌وڵه‌كان زیاتر چڕبكرێنه‌وه له پێناو پاراستنی رێككه‌وتنی ئه‌تۆمی.\nحه‌سه‌ن روحانی رایگه‌یاند كه زۆر گرنگه وڵاتانی ئه‌ورووپا پابه‌ندبن به به‌ڵێنه‌كانیان به‌رامبه‌ر به رێككه‌وتنی ئه‌تۆمی.\nسه‌ركۆماری ئێران، حه‌سه‌ن روحانی هه‌روه‌ها ره‌تیكرده‌وه كه وڵاته‌كه‌ی ھه‌وڵ بدات چه‌كی ئه‌تۆمی به‌ده‌ست بھێنێت.\nلای خۆیه‌وه وه‌زیری ده‌ره‌وه‌ی ئه‌ڵمانیا، ھێیكۆ ماس رایگه‌یاند كه وڵاته‌كه‌ی و یه‌كێتیی ئه‌ورووپا ھه‌وڵ ده‌ده‌ن رێگه‌یه‌كی گونجاو بدۆزنه‌وه به ئامانجی كه‌مكردنه‌وه‌ی گرژییه‌كان له ناوچه‌كه‌دا.\nئەم هەواڵە 5857جار خوێندراوەتەوە


ئەرشیفی دلاوەر عەلائەدین - پلانی سەرۆك كۆمار\nئه‌نجامدانی به‌ندێكی سه‌ره‌كی ناو ماده‌ی ١٤٠مه‌سئوليه‌تی سه‌رۆكايه‌تی كۆماره، ئايا پلانی سه‌رۆك كۆمار چيه؟\nئاسايی كردنه‌وه‌ی ئيداريی پارێزگای كه‌ركوك چاوه‌ڕێی "ته‌وسيه‌كانی" سه‌رۆكايه‌تی كۆماره، به‌ڵام به‌نده‌كه بوه‌ته گرێكۆره و هه‌تا چاره‌سه‌ر نه‌كرێ كێشه‌ی كه‌ركوك كۆتايی پێ نايه\nله ڕۆژی دروست بوونيه‌وه، عيراق وه‌ك ده‌وڵه‌تێكی ده‌ستكرد و هه‌مه‌ڕه‌گه‌ز، به كێشه و سه‌رئێشه‌وه له دايك بووه. به پێكه‌وه لكاندن و پێكه‌وه ژياندنی زۆره‌ملێی نه‌ته‌وه ناته‌باكان، چه‌رخ له دوای چه‌رخ كێشه‌كان ڕوويان هه‌ر له ئاڵۆزی بووه. له‌ژێر حوكمی توندڕه‌وانه‌ی قه‌ومی به‌عسی عه‌ره‌بی (مه‌زهه‌ب سوننی)دا، ئاڵۆزيی كێشه‌كان گه‌يشته ئه‌و ڕاده‌يه‌ی كه‌وا نه‌وه‌كانی داهاتووی ئه‌و ده‌وڵه‌ته نه‌وتيه ڕه‌نگه هه‌تا هه‌تايه پێوه‌ی بناڵێنن. مه‌سه‌له‌ی ده‌ستێوه‌ردانی پێكهاته‌ی ئيداری و ديموگرافی (دانيشتوانی) ناوچه سنووريه‌كانی نێوان هه‌رسێ نه‌ته‌وه‌ی كورد و عه‌ره‌بی شيعه و عه‌ره‌بی سوننه، له كێشه هه‌ره زه‌قه‌كانی ئه‌و وڵاته‌ن كه وه‌عده‌ی شه‌ری تايه‌فه‌گه‌ریان به خۆوه هه‌ڵگرتوه.\nله پڕۆسه‌ی ته‌عريب دا، ڕژێمی سه‌ددام ده‌ستی له پێكهاته‌ی ئيداری چه‌ندين شار و شارۆچكه‌ی سنووری كوردستانی دا، كه به پێيه‌وه ده‌يان قه‌زا و ناحيه و گوندی كوردی له كه‌ركوك و هه‌ولێر و دهۆك داتكێنراون و خراونه‌ته سه‌ر شاره عه‌ره‌بيه‌كانی تكريت و دياله و موسل. له خوارووی عيراقيش، ڕژێمی سه‌ددام ناوچه‌يه‌كی پان و به‌رينی پارێزگای (كه‌ربه‌لا)ی شيعی دابڕيوه و خستويه‌تيه سه‌ر پارێزگای (ئه‌لئه‌نبار)ی سوننی (به‌ڵام به بێ ده‌ستێوه‌ردانی ديموگرافی). دياره كه به‌و گۆڕانكاريه ناسروشتی و ناعاديلانه، ڕژێم ناووكی كێشه‌ی هه‌تا سه‌ريی بۆ نه‌ته‌وه هه‌ميشه دراوسێكان دروست كردوه. ئه‌و ده‌ستكاريانه بونه‌ته قه‌ردی زه‌مه‌ن له‌سه‌ر حكومه‌تی عيراق، و به بێ چاره‌سه‌ريی دادپه‌روه‌رانه نه‌ته‌وه ز‌ه‌ره‌رمه‌نده‌كان له سوودمه‌نده‌كان خۆش نابن.\nڕێگاچاره‌ی ديموكراسی له دوای ڕوخانی ڕژێم\nهه‌روه‌ك چاوه‌ڕوانكراو بوو، له دوای ڕوخانی ڕژێمی سه‌ددام، مشتومڕێكی بێ پايان له نێوان پێكهاته نه‌ته‌وه‌ييه‌كانی عيراق په‌يدا بوون. خۆشبه‌ختانه، سه‌ركرده‌كانی كورد و عه‌ره‌ب و توركومان، به چاودێری و ڕه‌زامه‌ندی هێزه هاوپه‌يمانه‌كان، له‌سه‌ر به‌رنامه‌يه‌كی وا ڕێكه‌وتن كه هه‌موو لايه‌ك خۆی به براوه بزانێ. ئه‌و به‌رنامه‌يه له بڕگه‌ی (٥٨)ی قانونی (ئيداره‌ی كاتيی) سه‌ره‌دمی (پۆل برێمه‌ر)دا چه‌سپا. ده‌بوايه ئه‌و بڕگه‌يه به زوويی و له سه‌رده‌می حكومه‌تی كاتيی (ئيبراهيم جه‌عفه‌ری)دا ده‌ستی به جێبه‌جێ كردن بكردبايه. به‌ڵام كه‌مته‌رخه‌می جه‌عفه‌ری وای كرد كه‌وا كورد ناڕازی بێ و فشاری زياتريش بخاته سه‌ر هاوپه‌يمانه‌كانی. له ئه‌نجامی گفتۆگۆكانی ده‌ستووردا، له ساڵی ٢٠٠٥دا، بڕگه‌ی ٥٨ به كتومتی گواسترايه‌وه بۆ ناو ماده‌ی ١٤٠ی ده‌ستووری هه‌ميشه‌يی، و كات و قۆناخه‌كانی جێبه‌جێكردنيشی دياری كران.\nبه گوێره‌ی به‌ندی (أ)ی بڕگه‌ی ٥٨، ئاينده‌ی كه‌ركوك و ناوچه پڕله كێشه‌كانی تری عيراق (به لێك به‌ستراوه‌يی) له ڕێگه‌ی پڕۆسه‌يه‌كی سێ قۆناغيی يه‌ك له دوای يه‌كدا ده‌بێ هێمن بكرێنه‌وه. قۆناخی يه‌كه‌ميان بريتيه له ئاساييكردنه‌وه‌ی ديموگرافی كه‌ركوك و ناوچه ته‌عريب كراوه‌كان. واته گه‌ڕاندنه‌وه‌ی عه‌ره‌به هاورده‌كان و كورده ئاواره‌كان بۆ شوێنی باوك و باپيرانيان. هاوكات له‌گه‌ڵ ئه‌و پڕۆسه‌يه‌دا، پێويسته حكومه‌تی عيراق چاوێك به سنووره ئيداريه‌كانی هه‌موو پارێزگا پڕ له كێشه‌كاندا بخشێنێته‌وه، و قه‌زاو ناحيه دابڕاوه‌كان بخاته‌وه سه‌ر پارێزگا ڕه‌سه‌نه‌كانيان. له دووه‌م قۆناخدا ده‌بێ سه‌رژمێری له پارێزگای كه‌ركوك ئه‌نجام بدرێ و له قۆناخی سێهه‌ميشدا ڕيفه‌راندۆم ئه‌نجام بدرێ. كاتی ئه‌نجامدانی قۆناخه‌كانی يه‌كه‌م و دووه‌م و سێيه‌م به كۆتايی مانگه‌كانی مارت و یۆليۆ و ديسه‌مبه‌ر ی ٢٠٠٧ دياريكران.\nبه فيڕۆدانی كات\nله سه‌ره‌تادا سه‌ركرده‌كانی كورد گه‌شبين بوون به‌وه‌ی كه، به هۆی سروشت و پارسه‌نگی تازه‌ی هێزه سياسيه‌كانی عيراقی، هيچ حكومه‌تێكی به‌غدا بۆی نالوێ ماده‌ی ١٤٠ هه‌لپه‌سێرێ. بۆيه سياسه‌تمه‌دارانی كورد به دڵنياييه‌وه و به چاوه‌ڕێی پياده‌كردنی ماده‌كه، پشتيان لێ كرده‌وه. به‌ڵام مه‌خابن، كاتی قۆناخی دووهه‌می ماده‌ی ١٤٠ وا به‌سه‌ر چوو و هێشتا هی يه‌كه‌م (ئاسايی كردنه‌وه) ئه‌نجام نه‌دراوه، چی جای ئه‌نجام دانی قۆناخی ڕيفه‌راندۆم به‌ر له كۆتايی ئيمسال. له دوای ئه‌وه‌ی كه نيازخراپی ده‌وڵه‌ته دراوسێكان و هاوپه‌يمانه عه‌ره‌به‌كانی كورد به ئاشكرا ده‌ركه‌وت و خه‌ريك بوو پلانه‌كانيان سه‌ر‌ده‌كه‌وت، ئه‌وجا سه‌ركرده‌كانی كورد به قه‌له‌ق و به په‌له كه‌وتنه جموجۆڵی و فشاری سياسی بۆ سه‌ر حكومه‌تی به‌غدا. به‌وه پڕۆسه‌كه‌يان تا ڕاده‌يه‌ك به‌ره‌و پێشه‌وه برد، و حكومه‌تی ماليكیان ناچار كرد كه‌وا چه‌ندين بڕياری په‌يوه‌ند به ئاساييكردنه‌وه مۆر بكات، و بڕی دووسه‌د مليۆن دۆلاريش بۆ قه‌ره‌بوو كردنه‌وه‌ی هاورده و ئاواره‌كان ببڕێته‌وه. ديسان، ئاشكرا نيه ئايا ئه‌و پاره‌يه له كوێيه و چۆن سه‌رف ده‌كرێ و به چی ده‌درێ. واته، وورده‌كاری ميكانيزمی سه‌رف كردنی ڕوون نيه.\nبه‌ندی (ب) و گرێكۆره‌ی ماده‌ی ١٤٠\nهه‌ڵبه‌ت پڕۆسه‌ی ئاسايی كردنه‌وه‌ی ديموگرافی ئه‌وله‌ويه‌تێكی مه‌زنی هه‌يه، و هيمه‌تی لۆبی ئه‌و دواييه‌ی كورديش بۆته مايه‌ی گه‌شبينی. به‌لام مه‌سه‌له‌ی ئاسايی كردنه‌وه‌ی ئيداری پارێزگاكان، كه له به‌ندی (ب)ی بڕگه‌ی ٥٨و ماده‌ی ١٤٠دا چه‌سپاوه، بووه‌ته گرێكۆره‌يه‌ك و به چاوه‌ڕێی كردنه‌وه‌يه. ئه‌وه گرفتێكی ڕێگره و له‌وانه‌يه له ئاينده‌يه‌كی نزيكدا كێشه‌ی مه‌زن بۆ كوردی كه‌ركوك و ناوچه ته‌عريب كراوه‌كان بنێته‌وه.شايانی باسه كه هێشتا لايه‌نی كوردی ته‌ركيزی لۆبيكردنی نه‌خستۆته سه‌ر ئه‌نجامدانی ئه‌و به‌نده، و به‌رپرسه مه‌عنيه كورده‌كان خۆيان لێ نه‌داوه.\nبه‌ندی (ب)ی بڕگه‌ی ٥٨ی قانونی كاتی ده‌ڵێ: ڕژێمی پێشوو بۆ ئامانجی سياسی ده‌ستی له سنووره ئيداریه‌كان وه‌رداوه و گۆڕانكاری به‌سه‌ردا هێناون. بۆ خاتری چاره‌سه‌ركردنی ئه‌و گۆڕانكاريه ناعاديلانه، پێويسته مه‌جليسی سه‌رۆكايه‌تی كۆماری عيراقی (سه‌رۆك و دوو جێگره‌كه‌ی) پێشنيار (ته‌وسيات) پێشكه‌ش به په‌رله‌مان بكات . له حاله‌تێك ئه‌گه‌ر ئه‌ندامانی مه‌جليسی سه‌رۆكايه‌تی كۆمار نه‌يانتوانی به كۆی ده‌نگيان له سه‌ر پێشنياره‌كان ڕێك بكه‌ون، ئه‌وا ده‌بێ به كۆی ده‌نگيان (موحه‌كيم)ێكی بێ لايه‌ن ده‌ستنيشان بكه‌ن، بۆ ئه‌وه‌ی له بابه‌ته‌كه بكۆڵێته‌وه و پێشنيازه‌كانی پێشكه‌ش به په‌رله‌مان بكات. ئه‌گه‌ر ئه‌ندامانی مه‌جليسی سه‌رۆكايه‌تی كۆمار نه‌يانتوانی له‌سه‌ر ده‌ستنيشانكردنی موحه‌كيمێك ڕێك بكه‌ون، ئه‌وا ده‌بێ هه‌ر خۆيان داوا له (ئه‌مين عام)ی نه‌ته‌وه يه‌كگرتوه‌كان بكه‌ن بۆ ئه‌وه‌ی كه‌سايه‌تيه‌كی نێوده‌وڵه‌تی ڕێزلێگيراويان بۆ ده‌ستنيشان بكات تاوه‌كو به كاری موحه‌كيم هه‌لبستێ.\nڕۆلی سه‌رۆك كۆمار و جێگره‌كانی له كارئاسانی ماده‌ی ١٤٠\nله ڕاستيدا، ساغ كردنه‌وه‌ی به‌ندی (ب) كارێكی زه‌حمه‌ت نيه و له جه‌مه دانيشتنێكی نێوان سه‌رۆك كۆمار و دوو جێگره‌كه‌ی ئه‌نجام ده‌درێت. به‌ڵام هه‌تا ئێستا هيچ به‌ڵگه‌يه‌ك نيه كه‌وا سه‌رۆك كۆمار ئه‌و دانيشتنه‌ی له‌گه‌ڵ جێگره‌كانی ئه‌نجام دابێ به شێوه‌يه‌كی ڕه‌سمی. له مه‌حزه‌ری هيچ كۆ بوونه‌وه‌يه‌كی سه‌رۆكايه‌تيدا ئه‌و بابه‌ته به‌ده‌ر نه‌كه‌وتوه. هه‌تا ئێستا هيچ كام له ئه‌ندامانی مه‌جليسی سه‌رۆكايه‌تی كۆمار له هيچ ديمانه‌يه‌ك يان ته‌سريحێك، به گشتی وه‌يان به تايبه‌تی، خۆیان له باس كردنی ئه‌و به‌نده نه‌داوه.\nبێ گومان ئه‌و مه‌سه‌له‌يه چاره‌نوس سازه و مه‌سئوليه‌تێكی مێژووييه، و دوودڵی وه‌يان كه‌مته‌رخه‌می تێيدا ده‌بێته مايه‌ی كاره‌سات بۆ كورد و غه‌يره كورد. بۆيه له مه‌جليسی سه‌رۆكايه‌تی ڕ‌ه‌چاو ده‌كرێ كه‌وا ڕێخۆشكه‌ری بۆ پياده‌كردنی به‌ندی (ب) بكات، به‌ڵام هۆی پشتگوێ خستنه‌كه‌ی ئه‌و به‌نده نه‌زانراوه.\nڕه‌نگه سه‌رۆك كۆمار (مام جه‌لال تاله‌بانی) و دوو جێگره‌كه‌ی (تاريق ئه‌لهاشيمی و عاديل عه‌بدولمه‌هدی) له نێو خۆياندا ڕێك نه‌بن، و دياره كه جێگره‌كان نيازی جێبه‌جێكردنی ماده‌ی ١٤٠يان نيه و هه‌تا بۆيان بكرێ باره‌كه له كورد ئاڵۆزتر ده‌كه‌ن. دوو جێگره‌كه‌ش له‌سه‌ر كێشه‌ی خوارووی عيراق وادياره ناكۆكن و ئاماده‌ی سازش نين، چونكه تاريق ئه‌لهاشيمی به هه‌ر شێوه‌يه‌ك بێ نايه‌وێ ناوچه زه‌وتكراوه لكێنراوه‌كانی ئه‌نبار بگه‌ڕێنرێنه‌وه سه‌ر كه‌ربه‌لا، و عاديل عه‌بدولمه‌هدي يش سوڕه له‌سه‌ر گه‌راندنه‌وه‌يان. عه‌بدولمه‌هدیش، بۆ مه‌به‌ستی به هێزكردنی مه‌وقيفی خۆيشی، كێشه‌ی كه‌ربه‌لاو ئه‌نباری به كه‌ركوك به‌ستۆته‌وه. واته، به‌وه دوو چۆله‌كه‌ی به به‌ردێك كوشتوه. ئيتر دياره كه مه‌جليسی سه‌رۆكايه‌تی بۆيان ناكرێ له يه‌كه‌م پله‌ی په‌يژه‌ی به‌نده‌كه سه‌ركه‌ون، چی جای ئيتيفاق له‌سه‌ر دانانی موحه‌كيمێكی ناوه‌كی عيراقی يان ده‌ره‌كی نه‌ته‌وه يه‌كگرتوه‌كان. به‌وجۆره، پشتڕه‌قی ئه‌و سێ ئه‌ندامه‌ی سه‌رۆكايه‌تی كۆمار بوه‌ته هۆی ئه‌وه‌ی كه به‌ندی (ب) ببێته گرێكۆره و به‌هۆيه‌وه پياده كردنی ماده‌ی ١٤٠ بگه‌يه‌ننه ڕاده‌ی ته‌جميد.\nگومانی تێدا نيه كه‌وا ئيمڕۆ مام جه‌لالی سه‌رۆك كۆمار له نێوان چه‌ندين ئاگردا توشی سه‌رئێشه و دوودڵيی بووه. له لايه‌كه‌وه به‌ندی (ب)  بنه‌ڕه‌تيه و ئه‌گه‌ر ئيمڕۆش پشت گوێ بخرێ، ئه‌وا سبه‌ينێ هه‌ر له‌به‌رده‌مدايه. خه‌ڵكی كوردستانيش چاوه‌ڕێی ده‌ستپێشكه‌ريه‌كی زيره‌كانه له خودی سه‌رۆك كۆمار ده‌كه‌ن بۆ به‌ره‌و پێشه‌وه بردنی پڕۆسه‌كه و لابردنی ته‌گه‌ره‌يه‌كی گرنگ له‌به‌رده‌می ماده‌ی ١٤٠. بێجگه له‌وه‌ی كه ئه‌و كاره به پێی ده‌ستوور له مه‌سئوليه‌تی ئه‌و دايه، هه‌ر به‌ويش ده‌كرێ كه‌وا پله به پله پڕۆسه‌كه بباته پێشه‌وه و گرێكۆره‌كه شل بكاته‌وه، به بێ ئه‌وه‌ی كه‌س له كه‌س زوير ببێ. سه‌رۆك كۆمار قورسايی و مه‌ركه‌زێكی سياسی بێ هاوتای هه‌يه، كه پێويست ده‌كات به‌كاريان بهێنێ. پێويسته به بێ دوودڵيی و دواكه‌وتن به‌ندی (ب) بخاته ناو ئه‌جيندا و مه‌حزه‌ری ڕه‌سمی كۆبوونه‌وه‌كانی سه‌رۆكايه‌تی كۆمار و به شه‌فافيه‌ته‌وه مه‌وقيفی هه‌ريه‌كه‌يان تۆمار بكات. به‌وه ئۆباڵی كه‌مته‌رخه‌می و مه‌سئوليه‌تی هه‌ڵپه‌ساردنی به‌ندی (ب)ی بخاته ملی ئه‌و لايه‌نه‌ی كه‌وا فرسه‌ت به‌فيڕۆ ده‌دات.\nفاكته‌ری كات و ئاينده‌ی كه‌ركوك\nئاشكرايه كه‌وا له‌گه‌ڵ تپه‌رڕبوونی مانگه‌كانی ساڵی ٢٠٠٧، ماوه دياريكراوه‌كه‌ی جێبه‌جێ كردنی ماده‌ی ١٤٠ وا تێده‌په‌ری و كێشه‌ی كه‌ركوكيش هه‌ر بێ چاره ده‌گواسترێته‌وه بۆ ساڵانی ئاينده. ئايا له‌و حاڵه‌ته‌دا چی ده‌قه‌ومێ؟\nئه‌گه‌ری يه‌كه‌م، به گوێره‌ی جۆره ته‌فسيرێكی ده‌ستور، ئه‌وه‌يه كه‌وا فاكته‌ری "كات" له ناو ماده‌ی ١٤٠دا ده‌مرێ، به‌ڵام بڕگه‌كانی هه‌ر وه‌ك خۆیان ده‌مێنن، و به‌غدا مولزه‌می پياده كردنيان هه‌ر ده‌بێ. واته، ئه‌ركی ته‌فعيل كردنی به‌ندی (ب) هه‌ر له به‌رده‌می سه‌رۆكايه‌تی كۆماری عيراق دا ده‌مێنێ و به‌بێ هيممه‌تی سه‌رۆك ئه‌و پڕۆسه قه‌ت ناچێته پێشه‌وه. ئه‌وه‌ش خۆی له خۆی دا هه‌ڵگری مه‌ترسيه. ئيمڕۆ سه‌رۆك كۆمار خۆی سه‌ركرده‌يه‌كی كورده و فرسه‌تی ته‌فعيلی به‌نده‌كه‌ی له به‌رده‌مدايه، به‌ڵام له ئاينده‌دا، ڕه‌نگه زه‌حمه‌ت بێ كوردێكی تر پۆستی سه‌رۆكايه‌تی كۆماری عيراقی پێ بدرێ. هه‌ر له ئێستاوه تاريق ئه‌لهاشيمی خۆی بۆ ئه‌و پۆسته ئاماده كردوه و كه‌مپه‌ين بۆ ئه‌نجامدانی هه‌ڵبژاردنێكی پێشوه‌خت ده‌كات. ئه‌ويان جه‌خت له‌وه ده‌كاته‌وه كه‌وا سه‌رۆكايه‌تی كۆمار ده‌بێ مولكی عه‌ره‌بی سوننه بێ. به گوێره‌ی واقيع، هيچ سه‌رۆك كۆمارێكی عه‌ره‌ب نايه‌ت ماده‌ی ١٤٠ پياده بكات، هه‌تا بۆی بكرێ قه‌زيه‌كه هه‌تا هه‌تايه هه‌ڵده‌په‌سێردرێ.\nشايانی باسه كه‌وا له هه‌لبژاردنی داهاتوو به‌ولاوه خودی مه‌جليسی سه‌رۆكايه‌تی كومار نامێنێ. له جياتيان سه‌رۆك كۆمار ته‌نيا جێگرێكی ده‌بێت، و هيچ كام له‌و دوو پۆسته‌ش به ته‌وافوق دانانرێن به‌ڵكو به كۆی ده‌نگدان ده‌بێت. بێجگه له‌وه‌ش، ئيمڕۆ فراكسيۆنی كوردی له به‌غدا ده‌سه‌لاتی زاڵه و سه‌رۆك كۆمار كورده و هه‌رێم به توانايه، بۆيه ئێستا فرسه‌تی كردنه‌وه‌ی گرێكۆره‌ی به‌ندی (ب) ڕێگه‌ی زياتر ده‌چێتێ. له ڕۆژگاری ئاينده‌دا ده‌سه‌ڵاتی كوردی ئه‌و تێن و توانايه‌ی نامێنێ و ساڵ له‌دوای ساڵ كاريگه‌ری سياسی كوردی له به‌غدا دا ڕووی هه‌ر له كزبوونه.\nئه‌گه‌ری دووهه‌م، به گوێره‌ی جۆره ته‌فسيرێكی تری ده‌ستوور، ئه‌وه‌يه كه له‌دوای تێپه‌ڕبونی ماوه‌ی جێبه‌جێ كردنی ماده‌ی ١٤٠، ڕه‌نگه ته‌واوی ماده‌كه له كار بكه‌وێ و له ڕووی قانونيه‌وه سه‌رتاپای به‌نده‌كانی ماده‌كه (له‌غو) ببێته‌وه. ئه‌و جۆره ته‌فسيره‌ی ماده ده‌ستووريه‌كه ئه‌گه‌رێكی زيندوه، و له به‌رژ‌ه‌وه‌ندی كورد دا نيه، و له‌وانه‌يه كێشه‌ی ئاڵۆزتريشی لێ ده‌بێته‌وه.\nئه‌گه‌ر و ئيختياری سێهه‌م ئه‌وه‌يه كه ده‌كرێ له‌و مانگه‌ی داهاتوودا ده‌ستووری هه‌ميشه‌يی ده‌ستی تێوه‌ر بدرێ و لايه‌نه به‌رامبه‌ره‌كان له سه‌ر داڕژتنێكی تازه‌ی ماده‌ی ١٤٠ ڕێك بكه‌ون. هه‌ڵبه‌ت ڕێكه‌وتنی هه‌مه‌لايه‌نه‌ی هه‌مه‌ڕه‌گه‌زی عيراق، له بارودۆخی دژوار و له ژێر هه‌ڕه‌شه‌ی دراوسێ و قه‌يرانی ئه‌مه‌ريكی دا، زه‌حمه‌ته به به‌رژه‌وه‌ندی كوردی بخولێته‌وه.\nئه‌ركی سه‌ركرده‌كانی كورده كه ئيمڕۆ سه‌ر به‌يه‌كه‌وه بنێن و بير له باشترين ڕێگا چاره بكه‌نه‌وه. پێويسته له‌سه‌ر په‌يڕه‌وی كردنی سياسه‌تێكی حه‌كيمانه، به هه‌ماهه‌نگی له نێوان هه‌ردوو حيزبی ده‌سه‌ڵاتداری كوردی ڕێك بكه‌ون. له ئيختياره‌كانی به‌رده‌می سه‌ركرده‌كان ئه‌وانه‌ن:\nيه‌كه‌م: ئه‌وله‌ويه‌تێكی مه‌زن بده‌نه پڕۆسه‌ی ئاساييكردنه‌وه‌ی ديموگرافی، و كارێكی وا بكه‌ن كه‌وا كێشه‌كانی زه‌وی و مولك و ماڵ له كه‌ركوك به دادپه‌روه‌رانه ئه‌جام بدرێ. ئه‌و كاره گرنگيه‌كه‌ی له قۆناخه‌كانی تر مه‌زنتره. ئه‌وه‌ی تری كه ده‌مێنێنته‌وه، واته ئاسايی كردنه‌وه‌ی ئيداری و چاره‌نووسی سياسی پارێزگاكه، با ببێته شه‌ڕێكی به جيا. هاوكات، فشار بخرێته سه‌ر سه‌رۆكايه‌تی كۆمار بۆ ته‌فعيلی به‌ندی (ب) و تۆمار كردنی مه‌حزه‌ری كۆبوونه‌وه‌كانيان، وداڕێژتنی پێشنيازه‌كانيان. ده‌بێ خاڵی ڕێگری مه‌سئوليه‌ته‌كه به شه‌فافی به‌ده‌ركه‌وێ.\nله هه‌موو حاله‌تێكيشدا، پێويسته سه‌ركرده‌كانی كوردی هه‌ڵمه‌ت ببه‌نه سه‌ر مه‌ركه‌زه‌كانی بڕياردانی عيراقی، و به فشاری سياسی و شه‌ڕه لۆبی، هه‌ڵوێستی سه‌ركرده‌كانی سوننه و شيعه بگۆڕن و هه‌ريه‌كه‌يان له كۆڕنه‌يه‌كه‌وه مه‌جبوری سازش بكه‌ن.\nئه‌گه‌ر له‌كاتی ده‌ستپێكردنی به‌ندی (ب)، و له حاله‌تێك كه مه‌جليسی سه‌رۆكايه‌تی نه‌يانتوانی له سه‌ر موحه‌كيمێك ڕێك بكه‌ون، ئه‌وا ده‌كرێ داوا له ئه‌مين عامی نه‌ته‌وه يه‌كگرتوه‌كان بكه‌ن و قۆناخی پياده‌كرنی ماده‌كه بگه‌يه‌ننه ئاستێكی به‌رزتر. شه‌رت نيه كه موحه‌كيمی نه‌ته‌وه يه‌كگرتوه‌كان له دژی لۆژيك و فشاری سياسی كوردی دا بوه‌ستێ و ئاگری شه‌ڕه‌كه خۆشتر بكات. خۆ له‌وانه‌يه شه‌ڕی دوژمنێكی ده‌ره‌كی ئاسانتر بێ وه‌ك له هی عيراقيی.\nدووه‌م: ده‌كرێ له ماوه‌ی ئه‌و چوار هه‌فته‌يه‌ی داهاتوودا، فراكسيۆنی كوردی و سياسه‌تمه‌دارانی هه‌رێم و پسپۆڕانی ده‌ستوور به‌يه‌كه‌و‌ه دانيشن و بڕگه‌كانی ماده‌ی ١٤٠ به گوێره‌ی ويست و به‌رژه‌وه‌ندی كوردی دابڕێژنه‌وه. ئه‌وجا پێشنيازه‌كانی ده‌ستێوره‌ردانی ده‌ستوور، له بڕی كێشه‌ی لاوه‌كی تر، به سه‌ركرده‌كانی عه‌ره‌بی شيعه و سوننه بفرۆشن.\nده‌كرێ بڕگه‌ی "موحه‌كيم" له ماده‌ی ١٤٠ لا ببرێ و پڕۆسه‌ی ئاسايی كردنه‌وه‌ی ئيداری پارێزگای كه‌ركوك له باقی عيراق جيا بكرێته‌وه و ميكانيزمی جێبه‌جێ كردنی به‌نده‌كان ئاسانتر بكرێت. هه‌ڵبه‌ت، فرسه‌ت بۆ ئه‌و كاره‌ش وا به‌خێرايی به‌سه‌ر ده‌چێت، چونكه ته‌نيا مانگی ئۆگه‌ست (ئاب)ی ئيمساڵ له به‌رده‌م دايه. دوای ئه‌وه كاتی ده‌استێوه‌ردانی ده‌ستوور به‌سه‌ر ده‌چێ و گرێكۆره‌كان هه‌تا چه‌ندين ده‌وره‌ی تری په‌رله‌مانی دوا ده‌كه‌ون.\nله حاله‌تی ده‌ستێوه‌ردانی ماده‌كه، به ڕه‌زامه‌ندی هه‌موو لايه‌ك و به گوێره‌ی ويستی كوردی، ئه‌وكاته ده‌كرێ سه‌ركرده‌كانی كوردی به دواخستنی پياده‌كردنی بڕگه ئاڵۆزه‌كانی ماده‌ی ١٤٠ ڕازی ببن، به‌و مه‌رجه‌ی كه پڕۆسه‌ی ئاسايی كردنه‌وه‌ی ديموگرافی به‌رده‌وام بێ و له ئاينده‌يه‌كی نزيكدا ئه‌نجام بدرێ.\nله‌وكاتی كه مام جه‌لال قه‌زيه‌ی كه‌ركوكی له مه‌جليسی حوكم ته‌رح كرد، وه‌ك پارێزه‌رێكی (موحاميه‌كی) خاوه‌ن قه‌زيه و وه‌ك سه‌ركرده‌يه‌كی خاوه‌ن بزوتنه‌وه، به‌رگری له مافی ميلله‌ته‌كه‌ی كرد. ئه‌و ڕه‌فتار و هه‌ڵوێسته مێژوويه‌ی بووه مايه‌ی گه‌شبينی بۆ خه‌ڵكی كوردستان، چونكه ڕه‌نگی له گفتوگۆكانی دواتری ناو مه‌جليسه‌كه دايه‌وه. ئێستاش مام جه‌لال فرسه‌تی له‌به‌رده‌مدايه كه به هه‌مان شێوه به هه‌مان هه‌ڵوێست هه‌ڵسێ و قه‌زيه‌كه ته‌رح بكات و به بێ دواكه‌وتن ئيعلانی جێبه‌جێ كردنی به‌ندی (ب) بكات. ئه‌وه‌ی له سه‌ريه‌تی، سه‌باره‌ت به ته‌فعيلی به‌نده‌كه بيكات، و تۆپه‌كه بخاته گۆڕه‌پانی ياريكه‌ره به‌رامبه‌ره‌كانه‌وه. ئه‌و مه‌سئوليه‌ته مێژوويه چاوه‌ڕێی توانا و شاره‌زايی و لێهاتووی و قورسايی سياسی مام جه‌لاله، كه ڕێخۆشكه‌ر بێ بۆ ئه‌نجامدانی ماده‌ی ١٤٠، و بۆ ياری بردنه‌وه له گه‌مه‌ی چاره‌نوس سازدا. ئه‌گه‌ر نا، ئه‌وا ئه‌و جاره‌يان به هه‌له‌ی كورد گۆڵ له كورد


رێکخراوی پەنابەرانی ئێرانی لە ئێراق دامەزرا\n١٩ ژولیە ٢٠١٩ - ٢٨ پوشپەڕ ١٣٩٨ - ١٠:٥٤ تاران\n١٣٩٢/٠١/٢٤ - ١٣-٠٤-٢٠١٣ - ١٣:٥٥ تاران ١٣٧٤ قه‌باره‌ی فۆنت:\nئاژانسی کوردپا: رێکخراوی پەنابەرانی ئێرانی لە ئێراق، بەمۆڵەتى فەرمیى ژمارە ١٦٩ لە رێکەوتی ١٥ی خاکەلێوەی ئەمساڵدا و بەپێی ماددەی ١٠ و ١١ی یاساى ژمارە ١ى ساڵى ٢٠١١ى پەسندکراوی پەرلەمانى کوردستان، بەمەبەستی داکۆکی لە مافی پەنابەرانی ئێرانی لە ئێراق و هەرێمی کوردستان، دەستی بە چالاکییەکانی خۆی کرد.\nبەهرە حەمە رەش وتەبێژی ئەو رێکخراەیە لە لێدوانێکی تەلەفۆنیدا بە ئاژانسی کوردپای راگەیاند: سەرجەم پەنابەرانى ئێرانى و هەروەها ئەو کەسانەش کە دەیانەوێت داکۆکى لە مافى پەنابەران بکەن، بەمەرجێک بەرنامە و پێڕەوی نێوخۆی ئەو رێکخراوەیە پەسند بکەن و خۆیان وەک پەنابەر بە حکوومەتی هەرێمی کوردستان ناساندبێت، بەبێ جیاوازى بیر و ڕاى سیاسى، مەزهەبى و رەگەزى وەک ئەندام لەو رێکخراوەیەدا وەر دەگیرێن و ئیزنی هاتوچۆ کردنیان بۆ وڵاتی ئێران نامێنێت.\nبەهرە حەمە رەش - بەرپرسی کارگێری و وتەبێژی رێکخراوی پەنابەرانی ئێرانی لە عێراق\nوتەبێژی ئەو رێکخراوەیە ئاماژەی بەوەشدا، دابینكردنی ژیانێكی خۆشتر و ئاسودەتر بۆ پەنابەران بە لەبەرچاو گرتنی بارودۆخی سیاسی و كۆمەڵایەتی و ئابوری و هەروەها رەخساندنی هەلی كار و پێدانی رەگەزنامە لەكاتی تەوابوونی وادەی یاسایی و لەچوارچێوەی یاسادا لە بەرنامەی کاریی ئەو رێکخراوە دایە.\nناوبراو ئەوەشی خستەڕوو کە رێکخراوی پەنابەرانی ئێرانی لە ئێراق بە هاوکاریی رێکخراوە ناحکوومییە نێوخۆیی و نێودەوڵەتییەکان، هاوکاریی پەنابەران دەکات، بەڵام سەرەڕای یاسایی بوونی رێکخراوەکەیان، هەتا ئێستا لەلایەن حکوومەتی هەرێمی کوردستان و هیچ حیزبێکیشەوە، بەشیوەی پێویست ئاوڕیان لێ نەدراوەتەوە.


ئابووریی ئەمریکا لەبەردەم ئاڵنگارییەکان\nشرۆڤەکاری ئابووری - سیاسی\n"ئابووریی ئەمریکا لەبەردەم ئاڵنگارییەکانی سیستەمی تازەی ئابووریی جیهانیدا"\nکاتێک کۆرۆنا لە سەرتاسەری جیهاندا بڵاوبوویەوە، بازاڕەکان داخران و سنوورە ناودەوڵەتییەکان پەکخران، کلتوورێکی تازەی کۆمەڵایەتی سەریهەڵدا، ئەویش گرنگیدان بوو بە ماڵ و تەندروستیی تاکەکەس و دوورکەوتنەوە لە گەشتکردن و جیهانی دەرەوە، ئەگەر ئەم کلتوورە بۆسەر سیستەمی ئابووری جێبەجێ بکەیەن، هەستدەکەین جیهان بەرەو سیستەمێکی تازەی ئابووری هەنگاو دەنێت. کۆرۆنا هۆکار و فاکتەرێکی سەرەکی بوو لە گۆڕانی چەندان پێوەر و بنەمای ئابووری لە جیهاندا، بەڵام تا ئەم ساتەیش بە شێوەیەکی ورد و پشتبەست بە توێژێنەوەی فراوان، هەست بەو کاریگەری و لێکەوتانەی کە کۆرۆنا هێنایە کایەوە نەکراوە.\nئەگەر چەند ساتێک بۆ ڕووداوەکانی ساڵێک لەمەوبەر بگەڕێینەوە، دەرک بە چەند گۆڕانکارییەک دەکەین، کە لەوانەیە بەرچاو و بەرگوێی زۆربەمان کەوتبێت، بەڵام دەرکمان بەو گۆڕانەی سیستەمی ئابووری نەکردبێت. مایەپووچبوونی ژمارەیەکی زۆری کۆمپانیا بچووکەکان لەسەردەمی کۆرۆنادا، دیاردەیەکی بەرچاو بوو کە بە هۆی لێکەوتەکانی کۆرۆناوە زۆربەی ئەو کۆمپانیایانە داخران، ئەو دیاردەیە زەنگێکی مەترسیدار بوو بۆسەر سیستەمی ئابووری و هاوکات سیاسەتی بازرگانیی ناودەوڵەتی، هەر ئەمەیش بووە هۆی ئاشکرابوونی ئەو سیستەمە تازەیەی کە وڵاتە زلهێزەکان و ئەندامانی کۆمەڵەی G7 کاری بۆ دەکەن و پلان بۆ دۆزینەوە و کردنەوەی بازاڕی تازەی ئەو سیستەمەیش دادەڕێژن.\n"ئایا سیستەمێكی تازەی ئابووری بوونی هەیە؟"\nلەم دوو ڕۆژەی ڕابردوودا، ناوەندی "ماکینز"ــی تایبەت بە شرۆڤە و شیکارییە ناودەوڵەتییەکان، ڕاپۆرتێکی تازەی بە هەماهەنگیی ڕێکخراوی بازرگانیی جیهانی و دەزگای فانگ بیزنس ئێنتێلێجێنس بڵاوکردووەتەوە و گەیشتوون بەو ئەنجامەی کە سیستەمی بازرگانیی ناودەوڵەتیی ئێستا زۆر ئاڵۆزە و پێویستی بە گۆڕانکاری بنەڕەتی هەیە، هەروەها دەیشڵێن: "بازرگانتیی ناودەوڵەتی وەک خۆراکێکە بۆ بووژانەوەی ئابووریی جیهانی و بڕی 5.2 تریلیۆن دۆلار لە ئابووریی جیهان لە ڕێگەی بازرگانیی ناودەوڵەتییەوەیە، بەڵام ئەو بازرگانییە لە خزمەت داهاتووی کۆمپانیا بچووکەکاندا نییە و پێویستە بانکەکان و ئاژانسە جیهانییەکان پاڵپشتی زێدەتری ئەو کۆمپانیایانە بکەن، بۆ ئەوەی لە بووژانەوەی ئابووری جیهاندا بەشداربن و کورتهێنانی ماددەکان و کەمیی خستنەڕوو چارەسەر بکەن."\nبڵاوبوونەوەی ئەم ڕاپۆرتە لە کاتێکدایە، کە بانکی "گوڵدمان ساکسی" بەناوبانگی ئەمریکی، لە هەفتەی ڕابردوودا ئاشکرای کرد کە ساڵی 2022، ئابووریی جیهان تووشی گرفتی زیادەی خواست و کەمیی خستنەڕوو دەبێتەوە، ئەمەیش بە واتای ئەوە دێت کە نرخی کاڵای جیهانیی گرانتر دەبێت و ئاستی هەڵئاوسان زیاتر بەرزدەبێتەوە. کەواتە کار بۆ بە بازاڕکردن و فراوانکردنی ژینگەی سیستەمە تازەکەی ئابووریی جیهان دەکرێت، بۆیە گرنگە یاریزانە سەرەکییەکانی ئەو سیستەمە تازە بناسین و ڕۆڵیان شرۆڤە بکەین.\n"گۆڕان لە سیستەمی نێولێبراڵ و گەشەی ئابووریی جیهانی"\nلە هەشتاکانی سەدەی ڕابردووەوە، ئەمریکا سەرکردایەتی سیستەمی نێولێبراڵیزم دەکات. لە ڕووی ئابوورییەوە سەرجەم ئەو بەربەستانە لادران، کە ڕێگرییان لە فراوانبوونی ڕێککەوتنی بازرگانیی ناودەوڵەتی لە قازانجی کۆمپانیا زلهێزەکان دەکرد و سنوورەکان تەواو ئازادکران، بۆ ئەوەی سەرمایەی زیاتر بەدەست بخەن. لە ئەنجامدا ئەو سیستەمە بووە هۆی ئەوەی سەرکردەیەکی هاوشێوەی دۆناڵد ترەمپ، بگات بە دەسەڵاتی سەرۆکایەتیی ئەمریکا و زۆربەی بەند و هاوکێشە ستراتیژییە ئابوورییەکان ئاڵۆز بکات و ئاستنەگ لەبەردەم ئابووریی ئەمریکا و هەژموونەکانی بهێنێتە کایەوە. بەڵام دوای دەستبەکاربوونی "جۆو بایدن" وەک سەرۆکی ئەمریکا، هەر زوو ناوەندەکانی لێکۆڵینەوە باسیان لە گرنگیدانی زیاتری بایدن بە سیاسەتی ناوخۆیی و پاڵپشتیکردنی کۆمپانیا ناوخۆیی و بچووکەکان کرد، ئەمەیش بە دەرچەی سەرەکیی گۆڕانی سیستەمی ئابووری پێناسە کرا، لێ ئەو سیستەمە بە تەنیا لە لایەن ئەمریکاوە کاری بۆ ناکرێت، بەڵــکوو ژاپۆن، ئەڵمانیا، کەنەدا و وڵاتانی G7ـیش، لە کۆبوونەوەی مانگی حوزەیراندا چوونە ناو هاوپەیمانێتیی جێبەجێکردنی ئەو سیستەمە تازەیەوە.\nبنەمای سەرەکیی ئەو سیستەمە تازەیە، وەبەرهێنان دەکەن بە پێوەرێکی سەرەکی، ئەوەیش لە پێناوی نەهێشتنی نایەکسانیی داهاتی تاکدا. بە مانایەکی تر، حوکوومەتەکانی G7، کار بۆ پێشخستنی کار دەکەن بەسەر سەرمایە و لەو ڕێگەیەوە، داهاتی گۆی زەوی پارێزگاریی لێ دەکرێت و نایەکسانی کەمدەکرێتەوە. نموونە زیندووەکانی سیستەمە تازەکەی ئابووریی جیهان، بڕیار و بنەماکانی کۆبوونەوەی (G7)ــتن، لە حوزەیرانی 2021، سەپاندنی سزای تاریفی بە ڕیژەی ٪15 بۆسەر کۆمپانیایە زەبەلاحەکان، هەروەها کۆکردنەوەی پارە بۆ پاڵپشتیکردنی پرۆژەکانی سفر کاربۆنی، لە وڵاتە هەژار و تازە پێگەییشتووەکان و هەوڵەکانی وڵاتانی ڕۆژئاوا، بۆ کەمکردنەوەی ڕێژەی نەوت و گازی زیاتر بە ناوی گۆڕانی کەش و هەوا، نموونەی دیاری ئەو گۆڕانکارییانەن.\nلەوە گرنگتر، پرۆژەی دووبارە بوونیاتنانەوەی جیهانی ناسراو بە Bulid Back Better World بنەمای سەرەکیی ئەو سیستەمە تازەیەیە و ئەمریکا و یەکێتیی ئەورووپا لەبارەیەوە ڕێککەوتن، بۆ ئەوەی کار بۆ بەرهەمهێنانی وزەی جێگرەوە بکەن و لە بەرانبەردا کار بۆ زیادکردنی تەکنەلۆژیای ئەو بوارە بکەن. ئەمەیش بە واتای ئەوە دێت کە سزای زیاتر بەسەر ئەو وڵات و کۆمپانیایانەدا دەسەپێنرێت، کە هۆکارن لە بەرهەمهێنانی گازی دژی ژینگە، بەڵام ئامانجی شاراوەیان پاراستنی ژینگە نییە، بەڵکوو دۆزینەوەی بازاڕی تازەیە، بۆ کاڵای ئەو کۆمپانیا بچووکانە، هەروەها پاڵپشتیکردنی کۆمپانیاکانی وڵاتانی هەژار و تازە پێگەییشتووە، بۆ کارکردن بە سیستەمی ئەوان و وەرگرتنی پاڵپشتیی دارایی.\nلە ئەنجامدا پێڕەوکردنی ئەو سیستەمە بووەتە هۆی دژایەتیکردنی زیاتری ڕووسیا و چین، چ وەک بەرهەمهێنی سەرەکیی وزەی جیهانی (ڕووسیا) و چ وەک زلهێزی دووەمی ئابووری و دابینکەری سەرەکیی کاڵای جیهانی (چین)، بەڵام لە هەمانکاتدا ئەو سیستەمە ئاسایشی وزە و خۆراکیی وڵاتانی ڕۆژئاوای پەکخستووە.\n"ئاڵنگارییەکانی بەردەم ئەمریکا لە سیستەمە تازەکەدا"\nئابووریی ئەمریکا تووشی گرفت و ئاڵنگاری بێشوومار بووەتەوە، بە تایبەتی لە بەرزبوونەوەی نرخی بەنزیندا. لەوانەیە لای زۆرێکمان پرسیار بێت، کر بۆچی کاتێک نرخی بەنزین بەرزدەبێتەوە، سەرۆکی ئەمریکا ناچاردەبێت هەنگاوی بەپەلە بنێت و گرفتەکە چارەسەر بکات، وەڵامەکەی دوو فاکتەری سەرەکییە:\n-هاووڵاتییانی ئەمریکی لەسەر ئاستی جیهان خاوەن زۆرترین ئوتومبێلن کە بە بەنزین کار بکەن.\n-دووریی ماوەی کارکردن و شوێنی ئەمریکییەکان بەراورد بە وڵاتانی تر لە بەرزترین ئاستدایە، ئەمەیش بەکاربردنی بەنزین زیاتر دەکات، بە جۆرێک هەر تاکێکی ئەمریکی چوار هێندەی هاووڵاتییە ئەورووپییەکان بەنزین بەکار دەھێنن، بۆیە هەر کاتێک بەنزین بەرزدەبێتەوە ئابووریی تووشی شڵەژان دەبێت.\nئەگەر سەرنج بدەین دوای ئەوەی ئەندامانی ئۆپێک پلەس، بە سەرکردایەتیی ڕووسیا و سعودیە لە مانگی تەمووز ڕێک کەوتن، تا ناوەڕاستی تەمووزی 2022، تەنیا 400 هەزار بەرمیل نەوت زیاتر بەرهەمبهێنن، بایدن و ئیدارەکەی بەردەوام داوای زیادکردنی ئاستی بەرهەمهێنانی نەوت دەکەن، بەڵام وەڵامی ئەندامانی ئۆپێک پلەس بە تایبەت ی (ڕووسیا، سعودیە، ئیمارات، عێراق و عەمان) ئەوەیە، ئەگەر پرۆژەکانی بەرهەمهێنانی نەوت و گاز زیاد نەکرێن، ئەوا جیهان ڕووبەڕووی مەترسی دەبێتەوە و ئابووریی جیهان سست و لاواز دەبێت.\nمەبەستی وڵاتانی بەرهەمهێنی نەوت لە وەڵامەکەیاندا بۆ بایدن، پێڕەوکردنی ئەو سیستەمە تازەی ئابووریی کۆمەڵەی G7ــە بۆ سیاسەتی کۆمپانیاکانی نەوت و قەتیسکردنی دەسەڵاتەکانیانە. لێ لە ئەمریکا دوای ئەوەی وڵاتانی ئۆپێک پلەس ڕازی نەبوون نەوت زیاد بکەن، نرخی بەنزین گەییشتووە بە 3.4 دۆلار بۆ هەر لیترێک و لە بەرانبەردا، نرخی خۆراک و کاڵا بەردەوام لە بەرزبوونەوەدایە.\nجۆو بایدن پەنای بردووە بۆ بەکاربردنی یەدەگی نەوتی ستراتیژی، بۆ خستنەڕووی نەوتی زیاتر و کەمکردنەوەی ڕێژەی هەڵئاوسان، بۆ ئەوەی دەنگی جەماوەری لە تازەکردنەوەی هەڵبژاردنەکانی 2022 کەم نەکات، بەڵام ئەوەیش چارەسەر نەبوو، بۆیە دواجار ئەمریکا داوای لە چین، ژاپۆن و هیندستان کرد، نەوتی یەدەگی ستراتیژیی بەکاربھێنن، بەڵام ئەوانیش ڕەتیانکردەوە، بۆیە پێشبینی ناکرێت سیستەمە تازەکە بە تەواوی بتوانێت جێ پێی خۆی بکاتەوە، چونکە ئەورووپایش بەدەست بەرزبوونەوەی نرخی گازی سروشتییەوە دەناڵێنت و هەڵئاوسانی ئەو وڵاتانە لە بەرزبوونەوە بەردەوامە.\nئەمەیش وڵاتانی G7ــی ناچارکردووە دووبارە چاو بە بڕیارەکانیاندا بخشێننەوە، وردبینی بۆ کۆمپانیاکانی نەوت گاز ئەنجام بدەن و بڕیار وایە یەکێتیی ئەورووپا گاز و وزەی ئەتۆمی بخاتە لیستی وزەی سەوز و دۆستی ژینگەوە، ئەمەیش بە واتای ئەوە دێت کە ئاڵنگاری زۆر لەبەردەم سیستەمی تازەدا بوونیان هەیە و ئاسان نییە گەشەی ئابووریی جیهان بووژانەوەی تەندروست بە خۆیەوە ببینێت.\n"ئەی ئێراق و هەرێمی کوردستان لە کوێی ئەو سیستەمە تازەیەدان؟"\nلە ماوەی ڕابردوودا، ئێراق لە ڕێگەی وەزیری نەوتی وڵاتەکەی، چەندین هەنگاوی بۆ بەشداریکردن لەو سیستەمە تازەی ئابووریی جیهان ناوە، لە ڕێگەی چەند پرۆژەیەکەوە پاڵپشتیی خۆی بۆ ئەو سیستەمە دووپاتکردووەتەوە، بەڵام هەرچی تایبەتە بە هەرێمی کوردستان، دوو جار بە فەرمی لە لێدوانەکانی سەرۆکی هەرێمی کوردستان باسی گۆڕانی کەشوهەوا کراوە، بەڵام لەسەر ئاستی سەرکردەکانی ڕۆژهەڵاتی ناوەڕاست، تاکە سەرکردەیە کە زۆر بە وریایی مامەڵە لەگەڵ ئەو پرسە بێ داهاتووەدا دەکات و لێدوانەکانی دەرخەری ئەو ڕاستییەن کە پرسەکە لە سیاسەتی دیپلۆماسی و ناودەوڵەتیدا وریایی زیاتری پێویستە.\nپێگەی هەرێمی کوردستان و سیاسەتی بەریتانیای مەزن\nنرخی نەوت دەگات بە 200 دۆلار؟


گالێریا ڤیتۆریۆ ئیمانویل دوو - ویکیپیدیا، ئینسایکڵۆپیدیای ئازاد\nگالێریا ڤیتۆریۆ ئیمانویل دوو\n45°27′56″N 9°11′24″E / 45.46556°N 9.19000°E / 45.46556; 9.19000پۆتانەکان: 45°27′56″N 9°11′24″E / 45.46556°N 9.19000°E / 45.46556; 9.19000\nهۆکاری گواستنەوەی گشتی بۆ خەڵک\nگالێریا ڤیتۆریۆ ئیمانویل دوو بە کۆنترین مۆڵی بازرگانی دادەنرێت لە ئیتاڵیا کە تائێستا چالاکە و بەردەوامە لە خزمەتگووزاری وە بە یەکێک لە لە شووێنەوارە ھەرە گرینگەکانی شاری میلانۆ دادەنرێت. ئەم گالێریایە بە ناوی ڤیکتۆر ئیمانویلی دوو ەوە ناونراوە کە یەکەم پاشای شانشینی ئیتاڵیا بووە.\nئەم گالێریایە لە ساڵی ١٨٦١ دیزاینی بۆ کراوە و لە ساڵانی ١٨٦٥ تاوەکو ١٨٧٧ لایەن تەلارسازی ئیتاڵی ژویسپێ مەنگۆنی بنیاتنراوە.\n٢ بازاڕ و چێشتخانە و ھۆتێل\nئەم تەلارە پێکھاتووە لە دوو گومەزی شووشەی کە بە ئاسن ڕاگیراوە کە بە شیوەیەکی ھەشت لا (ئۆکتاگۆن) و دەڕوانێتە سەر ھەردوو شەقامی پیازا دێل دوۆمۆ و شەقامی پیازا دیڵا سکاڵا. لەو سەردەمەدا ئەم جۆرە دیزاینە باوترین جۆری دیزاین بوون بۆ تەلاری بازرگانی کە بتوانی شووشە و ئاسن تێکەڵاو بەیەک بکەیت.\nناوەڕاستی ئەم ھەشت لایە گومەزێکی گەورەی شووشەی ھەیە کە تیرەی ناوەوەی ٣٧٬٥ مەترە و بەرزییەکەشی ١٧ مەترە.\nسەقفی ئەم تەلارە بەھۆی جەنگی جیھانی دووەم تووشی تێکشکانێکی گەورە بوو، لە سالێ ١٩٧٠ چەندین ڕاپۆرت ئامادەکران کە کێشەکانی ئەم تەلارەی تێدا باسکرابوون، لە ساڵی ١٩٨٠ تواندرا ھەندێک لە کێشەکان چارەسەر بکرێت. لەڕۆژگاری ئەمرۆدا ئەگەر تەماشای سەقفی ئەم تەلارە بکەین، ئەوە چەندین چاکسازی و چاکردنەوەی تێدا بەدی دەکەین.\nبازاڕ و چێشتخانە و ھۆتێل[دەستکاری]\nگالێریا زۆر کات بە نازناوی «ژووری وێنەکێشانی میلان» ناودەبرێت بەھۆی بوونی ژمارەیەکی زۆر لە شوێنی بازارکردن و نانخواردن تێیدا.\nگالێریا بەوە ناوبانگە کە چەندین بازاڕی گرانبەھا و مێژووی بە نرخی تێدایە لەوانە ھۆتێلی گرانبەھای Town House Galleria و کۆفی شۆپی بیفی Biffi Caffè (کە دامەزراندنەکەی دەگەڕیتەوە بۆ ساڵی ١٨٦٧).\nلە ساڵی ٢٠١٢ شارەوانی میلان دوای ٢٠ ساڵ لە کارکردن گرێبەستی مەکدۆناڵدزی تازە نەکردەوە لەناو گالێریادا، بەمەش کێشە درووست بوو لە نێوان مەکدۆناڵدز و شارەوانی میلان، دواتر مەکدۆناڵدز ناچاربوو لە ناوچەیەکی نزیک لە گالێرا لقێکی تری خۆی بکاتەوە.\nدیمەنێک لە گومەزە شووشەیەکەی گالێریا\nژوورەوەی گالێریا ڤیتۆریۆ ئیمانویل دوو لە سالی ١٨٨٠\nدانانی بەردی بناغەی گالێریا ڤیتۆریۆ ئیمانویل دوو\nدیمەنێک لە ھونەری تەلارسازی دیوی ناوەوە\nنەخشەی زەوی دیوەی ناوەوە\nبەشداربووانی ویکیپیدیا، «Galleria Vittorio Emanuele II»، ویکیپیدیای ئینگلیزی. سەردان لە ٣ی حوزەیرانی ٢٠٢٠.\nوەرگیراو لە «https://ckb.wikipedia.org/w/index.php?title=گالێریا_ڤیتۆریۆ_ئیمانویل_دوو&oldid=695462»\nئەم پەڕەیە دواجار لە ٠٧:٢٠ی ١٠ی حوزەیرانی ٢٠٢٠ نوێ کراوەتەوە.


كۆلێژی زمان، لە میوانداری ئازاد بەرزنجیدا\n28/2/2019 03:52 PM\nسەر لە بە یانی ڕۆژی پێنچ شەمە(28\_2\_2019)، لە هۆڵی پ.د. عزەدین مستەفا ڕەسوول، لیژنەی ڕۆشنبیری كۆلێژی زمان لە زانكۆی سلێمانی بە هاوكاری ڕێكخراوی كۆبیر بۆ گەشە پێدانی لاوان كۆڕێكی بۆ نووسەر و وەڕگێڕ ی بە ئەزموون ئازاد بە رزنجی دەربارەی ئەزموونی كاری خۆی و هونەری وەڕگێڕان ڕێكخست.\nلە دە ستپێكی كۆڕەكەدا، پ. د. قادر محەمەد ئەمین ڕاگری كۆلێژی زمان، وتەیەكی كورت و پوختی سەبارەت بە ئەزموونی دەوڵەمەندی بواری وەڕگێڕان لەلای ئازاد بەرزنجی باسكردو پاشان پ.ی. ئازاد حەسەن فەتاح، سەرۆكی لیژنەی ڕۆشنبیری كۆلێژی زمان كورتە باسێكی دەرباری ببلۆگرافیاو بەرهەمە وەڕگێڕانە كانی و بواری نووسین و چالاكیە ئەدەبیەكانی ئازاد بەرزنجی باسكرد.\nدواتر نووسەرو وەڕگێڕ ئازاد بەرزنجی بەوردی باسی لە مێژووی وەڕگێران و سەلیقەی وەڕگێڕان هەروەها وەڕگێڕو ئاشنایی بە كلتوری هەردوو زمانی سەرچاوەو زمانی ئامانج كرد. هاوكات باسی جۆرەكانی وەڕگێڕان و ئەو كێشەو ئاریشانەی دێتە ڕێی وەڕگێڕ بە تێرو تەسەلی كرد و پاشان وەڕگێڕ باسی ئەزموونی كەسی خۆی كرد و لە وەڕگێڕاندا لە زمانەكانی ئینگلیزی و عەرەبی و كوردی و فارسی و بە پێچەوانەشەوە، هەروەها هانی خوێندكارانی بەشی وەڕگێڕانی دا كە پێویستە خوێندكار جگە لەزمان زانین پێویستی بەوە هەیە كە خۆیان ڕۆشنبیر بكەن. تاوەكو بتوانن ئەو دەقەی مامەڵەی لەگەڵ دەكەن بەحوانی وەری بگێڕن و لە كۆتایدا بەسەرنج و تێبینی مامۆستایان و خوێندكاران تیشكی زیاتر خرایە سەرچەند لایەنێكی وەڕگێڕان.\nهەرلەو بوارەشدا، نوێنەری ڕێكخراوی كۆبیر وتەیەكی كورتی سەبارەت بە كاری وەڕگێران و نزیك كردنەوەی خوێندكارو ناوەندە ئەكادیمیەكان بە كەسانی پسپۆڕ لە بوارەكانی مەعریفی و ژساریدا بە گرنگ لە قەڵەم داو بەكاری لە پێشینەی ڕێكخراوەكەیانی زانی.\nڕاگەیاندنی كۆلێژی زمان لە زانكۆی سلێمانی\nگەلاوێژ نیوە سەدە خەبات لە نێوان سیاسەت و ئەدەبدا بە زمانی توركی بڵاوكرایەوە\n3/18/2019 1:58:00 PM\nكوردستانی نوێ كتێبی له ڕوانگه‌وه قه‌یرانه‌كان ده‌بینم ده‌ناسێنێت\n3/18/2019 8:55:00 AM\nلوسیس ڤیتۆن سزای ماكڵ جاكسۆن ده‌دات\n3/17/2019 9:01:00 AM


هه‌زار که‌س له ئاکامی پـێـکدادانی خۆپـیشـانده‌ران و پـۆلیس له قاهیره بریندارده‌بن\nوه‌زیری ته‌ندروسـتی میسر ده‌ڵێت له ئاکامی پـێـکدادانی نێوان هێزه‌کانی پـۆلیس و خۆپـیشـانده‌ران له ناوه‌ندی قاهیره‌دا پـتر له 1000 که‌س برینداربوون له گه‌ورترین ڕووداوی توندوتیژیدا له پایته‌ختی ئه‌و وڵاته له ماوه‌ی چه‌ندان هه‌فته‌دا.\nگه‌واهده‌ران ده‌ڵێن زۆربه‌ی بریندارانی خۆپـیشـاندانه‌کانی که ڕۆژی سێشه‌ممه ده‌سـتیانپـێـکردبوو هه‌تا ئه‌مڕۆش درێژه‌یان کێشـا دووچاری گرفتی هه‌ناسه‌دان بوونه‌وه له ده‌رئه‌نجامی گازی فرمێسـک ڕێژ که له لایه‌ن پـۆلیسه‌وه ته‌قێنرابوو بۆ بڵاوه‌پـێـکردنی خۆپـیشـانده‌ران ئه‌وانه‌ی به‌ردیان هاویشـتبوو و گڕیشـیان به‌ردابووه ئه‌و ناوه. ئه‌و کاره‌ی که دوکه‌ڵی به ناوچه‌که‌دا بڵاوکردبۆوه.\nنزیکه‌ی 70 که‌س له نه‌خۆشـخانه‌کاندا چاره‌سه‌رکراون و وه‌زیری ناوخۆی میسر ده‌ڵێت به لای که‌م 40 کارمه‌ندی ئاسایش له نێو برینداره‌کاندا بوون.\nهه‌ندێـک له خۆپـیشـانده‌ران داوایان له سه‌رکردایه‌تی حوکمڕانی له‌شـکری میسر کردووه په‌له بکه‌ن له دادگایی‌کردنی ئه‌و به‌رپـرسـانه‌ی که ئۆباڵی سه‌رکوتکردنی خوێناوی شۆڕشی میسریان خراوه‌ته ئه‌سـتۆ، ئه‌وه‌ی تیایدا له مانگی دووی ڕابردوودا سه‌رۆکی میسری حوسنی موباره‌ک ڕووخێنرا.\nشایانی باسه له میانه‌ی شـۆڕشی میسردا که 18 ڕۆژی خایاند به لای که‌م 850 که‌س کوژرابوون.\nله لایه‌کی دیکه هه‌ندێـکی دیکه له خۆپـیشـانده‌رانی گۆڕه‌پانی ئه‌لته‌حریر له قاهیره داوای لابردنی سه‌رۆکی ئه‌نجومه‌نی حوکمڕانی له‌شـکری محه‌مه‌د حسـێن ته‌نتاویان کرد.\nهه‌ر ئه‌مڕۆش ئه‌نجومه‌نی حوکمڕانی له‌شـکری میسر ڕه‌خنه‌یان ئاڕاسته‌ی خۆپـیشـاندانی ئه‌م دوایـیانه کرد و به هه‌وڵی تێـکدانی ته‌ناهی میسریان ناودێر کرد و گوتیان خۆپـیشـاندانه‌کانی ئه‌م دوایـیه به‌شێـکن له هه‌وڵی دووبه‌ره‌کی نێوان خه‌ڵکان و هێزه‌کانی ئاسایش.


بازنەی كشانەوەكان لە هەڵبژاردنی پێشوەختەی چاوەڕوانكراوی 10 ئۆكتۆبەری ئەمساڵ لەدوای سەدرەوە فراوانتر بوو. بەمدواییانەش حیزبی شیوعی و قەوارەكانی ئەیاد عەللاوی، ساڵح موتڵەگ و زیاتر لە 20 وردە هێزی دیكەی گرتەوە، بەڵام هێشتا دواخستنی پرۆسەكە یان ئەنجامدانی لەوادەی دیاریكراودا، جێگەی مشتومڕە و بەهیچ ئاراستەیەكدا، بەتەواوی یەكلایی نەبووەتەوە.\nپاساوی كشانەوەكان لە هەڵبژاردن جیاوازن، سەدر كە دەستپێشخەربوو لە راگەیاندنی بایكۆتی پرۆسەكە، هۆكارێكی روونی نەخستەڕوو، بەڵام باوەڕی زاڵ ئەوەیە كە بۆ پاراستنی رەوتەكەی بوو لە لێكەوتەی كۆمەڵێك شكست و داڕمان لە كەرتی تەندروستی و كارەبا كە سێ مانگ بەر لەوادەی هەڵبژاردن، كاربەدەستە سەدرییەكانی تووشی شەرمێكی گەورە كردبوو.\nئەوان چەندین ساڵە كۆنترۆڵی ئەم دوو وەزارەتەیان كردووە. پاساوی عەللاوی و هێزەكانی دیكەی وەك شیوعی و بزووتنەوە و هێزە نوێیەكانی پاش تشرینی 2019، پەیوەستە بە بێهودەیی ئەنجامدانی هەڵبژاردن. ئەویش لە دۆخێكدا كە چەك باڵادەستبێ و پارەو موڵك و ماڵی دەوڵەت لە خزمەت هێزە سیاسییە كاریگەرەكاندا بێت. دیارە ئەمەش چارەسەرێكی دەستودەمی نییە و بەچەندین ساڵی دیكەیش چاك ناكرێت، تەنانەت ئەگەر ویست و بەرنامەشی بۆ هەبێت.\nجیاواز لە بایكۆتی شوباتی 2014، ئەمجارەیان سەدر بەتەواوی خۆی لە كاروباری سیاسی دوورەپەرێز نەگرتووە، ئەوەتا جگە لە بەردەوامیی تۆماركردنی لایەنگرانی بۆ پرۆژە سیاسییە كۆمەڵایەتییەكەی (البنیان المرصوص)، لە دەمی سەردانی كازمیشدا بۆ واشنتۆن لە هەفتەی رابردوو، تویتێكی دەستخۆشی كرد بۆ رێككەوتنی گۆڕینی ئەركی هێزەكانی ئەمریكا لە شەڕەكەرەوە بۆ راوێژكار، هەندێك لە بەربژێر و كەسە دیارەكانی ناو رەوتەكەیشی بەدووری نازانن كە رێبەرەكەیان لە هەر كات و ساتێكدا بڕیاری گەڕانەوە بۆ ناو پرۆسەی هەڵبژاردن بدات، چونكە بەگوتەی ئەوان "وڵات پێویستی پێیەتی"، لەلایەكی دیكەشەوە داوا و تكای زۆر لە زۆر لایەنەوە لە سەدر كراوە بۆ ئەوەی پاشگەز بێتەوە.\nهەڵبژاردنی پێشوەختەی تشرینی داهاتوو كە ئەگەر سەربگرێت پێشینەیەكی نوێیە لە مێژووی پرۆسەی سیاسی عێراق لە پاش 2003، لە بنەڕەتدا بۆ چارەسەركردنی ئەو قەیرانە گەورەیە بڕیاری لێدرا كە خۆپێشاندانی كۆتاییەكانی 2019 ی سەردەمی عادل عەبدولمەهدی هێنایە كایەوە، بەڵام بەشێكی بەرچاو لە هێزە چالاكەكانی ئەم جموجوڵە هەر لە سەرەتاوە پاشەكشەیان كردووە. بەشی زۆری ئەندازەی یاسا و دابەشكردنی بازنەكانی هەڵبژاردنیش لەلایەن رەوتی سەدرەوە كراوە و وەك كاڵا بەباڵای ئەواندا دووراوە، كەچی ئێستا پاشەكشەیان لێكردووە، ئەمەش دووهۆكاری گەورەن بۆ ئەوەی ئەگەری ئەنجامنەدانی بەهێزتر بكەن بەتایبەت ئەگەر سەدر پەشیمان نەبێتەوە، كە جگە لە هێزێكی جەماوەریی گەورە كە لە چارەكی شیعە زیاترە، باڵێكی سەربازی گەورەشی بەدەستەوەیە (سرایا السلام).\nجگە لە حكومەت، ئەوەی بە ئاشكرا پێداگیری لەسەر ئەنجامدانی هەڵبژاردن دەكات نووری مالیكی سەرۆكوەزیرانی پێشووترە، لەكاتێكدا ماوەكانی رابردوو دژی سازكردنی بوو، چونكە یاساكە، دەنگەكانی ئەوی پەرتەوازە دەكرد. ئەم پێداگیریەی ئێستای مالیكی دوو خوێندنەوە هەڵدەگرێت، یەكەمیان هەوڵی كەڵك وەرگرتنە لە نەبوونی سەدر كە ركابەری سەرەكی و سەرسەختی مالیكییە یان هەراسانكردنییەتی، لە كاتێكدا ئەو هێشتا لە دۆخی بایكۆتكردندایە. دووەمیشیان تۆماركردنی هەڵوێست و خۆهەڵكێشانی مالیكییە بە دەربڕینی ئامادەیی بۆ هەڵبژاردن لەكاتێكدا كە دڵنیایە ناكرێت، بەمەش دواتر دەیكاتە هەڵوێست و وەك بانگەشە بەكاری دێنێت.\nحكومەتی كازمی كە سەرپەرشتی پرۆسەكە دەكات و چارەیەكی جیاواز لە بەرگریكردن لە هەڵبژاردن لەوادەی خۆی نییە، چونكە ئەم حكومەتە لە بنەڕەتەوە بۆ دوو ئەرك هەڵبژێردراوە كە ئەوانیش ئەنجامدانی هەڵبژاردن و بەرەنگاربوونەوەی كۆرۆنا و لێكەوتەكانی بوو. هەر سستییەك یان كەمتەرخەمییەك لەم دوو بوارەدا شەرعیەتی دەخاتە مەترسییەوە و دەیكاتە نێچیر بۆ نەیارە زۆر و زەوەندەكانی، بەڵام باوەڕی زاڵ ئەوەیە كە دواكەوتنی هەڵبژاردن بەرژەوەندیی كازمیشی تێدایە، چونكە چەند مانگێكی دیكە تەمەنی كابینەكەی درێژ دەكاتەوە و دەرفەتی زیاتری پێدەدات بۆ بیركردنەوە لە داهاتوودا.\nسازكردنی هەڵبژاردن تەنیا لەسەر هەڵوێستە سیاسی و یاساییەكان نەوەستاوە، لایەنێكی گرنگی ئەم پرۆسەیە ئاسایش و ئۆقرەییە كە ئەویش بەندە لەسەر هەڵوێستی میلیشیا چەكدارەكانی شیعە. ئەم گرووپانە هێشتا لە مشتومڕدان لەبارەی چۆنیەتی مامەڵەكردن لەگەڵ ئەنجامەكانی دیداری كازمی و بایدن، هاوپەیمانە سیاسییەكانی ئەم گرووپانە (فەتح) پێشوازیی لێدەكەن، بەڵام هەندێك لە میلیشیاكان دژی دەوەستنەوە، هەندێكیشیان هێشتا بێدەنگن. زانیارییە دزەپێكراوەكانیش باس لەناكۆكی و دابەشبوون و مشتومڕ دەكەن لەنێوان "ئەنجوومەنی هاوئاهەنگی موقاوەمە"، تاوەكو یەكلاییبوونەوەی هەڵوێستی ئەوانیش لە حكومەتی كازمی و لە هەڵبژاردنیش لایەنی ئۆقرەیی پرۆسەكە هەر بە تەمومژاوی دەمێنێتەوە.\nرەنگە زۆربەی لایەنەكان هاوڕابن لەسەر نەبوونی دەرفەت و زەوینەی سازكردنی هەڵبژاردن لە تشرینی دووەمی 2021، بەڵام روونە هیچ لایەكیان دەستپێشخەری دواخستنی ناكەن بەوپێیەی بە نیشانەی شكست و لاوازی لێكدەدرێتەوە، حكومەتی كازمی و كۆمیسیۆنیش دەبێت تاوەكو دواچركە شەڕی لەسەر بكەن. وادیارە ئەوەی كاریگەریش دەبێت لە دواخستنی، زۆربوونی كشانەوەكان و زاڵبوونی بارودۆخەكەیە بەسەر ئەم خواست و وادەیەدا، ئەوەش رەنگە ماوەیەكی دیكەی پێبچێت تاوەكو دەگاتە دۆخی خەمڵین، هەڵبەت ئەگەر پاشگەزبوونەوەی سەدر یان پاڵنەرەكانی سازكردنی هەڵبژاردن بەخێرایی بەئاراستەی پێچەوانە نەكەونە جوڵە!\nشارەزای كاروباری عێراق


وەک پێداچوونەوەی ١٥:٢٦، ٣١ی کانوونی دووەمی ٢٠١٠ (بینینی سەرچاوە)\n140px|thumb|left|LXDE Desktop Full کورتکراوەی Lightweight X11 Desktop Environment هەنووکە سووکەڵەترین دوروبەری خێزانی لینوکس/یونیکس ــە لەم دەمەدا. LXDE بۆئەوەی دروستکراوە کەلەگەڵ کەمترین ئاستی پێداویستی ڕەقەکاڵادا و بەتایبەت کارتی گرافیکدا هەڵبسوڕێت و یەکجار قەبارەیەکی زۆر کەم لەبیرگە و لەسەر پەپکە ڕەقەکە داگیر دەکات. هەمان کات زۆر زۆر بەکارهێنەر هەیە کەڕەقەکاڵای زۆرچاک و نوێیان هەیە، بەڵام دەیانەوێت ئەو توانایانە لەپرۆسەی کارکردن و بەڕێوەبردندا بەسەر ببرێت نەوەک بۆ دەوروبەرێکی وەکو GNOME کەلەگەڵ Ubuntu هەیە بەبنەڕەت و گەورەییەکەی نزیکەی 400 مێگابایتە لەپێش دامەزراندن و بیرگەیەک و قەبارەیەکی باش دەبات تەنها بۆخۆی. بەڵام Lubuntu کەوەشاندنێکی تاقیکاری ئوبونتوی نوێیە لەگەڵ دەوروبەری LXDE تەنها 31 مێگابایتە پێش دامەزراندن. ئامرازەکانی تر ئەگەر ویستت دەتوانیت بەتەنها دایانمەزرێنیت بەبێ گەڕاندنەوە بۆ هەموو گورزەی دەروبەری بنەڕەت.\nوەرگیراو لە «https://chawg.org/w/index.php?title=داڕێژە:وتاری_هەڵبژێردراو&oldid=1654»\nئەم پەڕەیە دواجار لە ١٥:٢٨ی ٣١ی کانوونی دووەمی ٢٠١٠ نوێ کراوەتەوە.


فيشتر له 30 هه‌زار كووچبه‌ر گله‌وخواردنه ئه‌را خوه‌رئاواى موسڵ\nشه‌فه‌ق نيوز/ نه‌ته‌وه‌يل يه‌كگرتگ ئاشكراى گله‌وخواردن نزيكه‌ى 31 هه‌زار كه‌س له خه‌ڵك موسڵ كرد ئه‌را ناوچه‌يليان له خوه‌رئاواى شاره‌گه دوياى ئازادكردن ئه‌و ناوچه‌يليانه له‌ژير ده‌سڵات ريكخرياگ ترۆريستى داعش.\nله‌ى باوه‌ته‌و، ستيفان دوجاريك قسه‌كه‌ر وه‌ناو ئه‌ميندار گشتى نه‌ته‌وه‌يل يه‌كگرتگ له كۆنگره‌يگ رووژنامه‌گه‌رى وت: نزيكه‌ى 435 هه‌زار كه‌س له ماڵه‌يليان خوه‌يان له‌و ناوچه‌يله ده‌رچينه له سه‌ره‌تاى ده‌سوه‌پيكردن جه‌نگه‌يل و تائيسه نزيكه‌ى 400 هه‌زار له‌ليان له ده‌يشت مه‌رزه‌يل شاره‌گه مه‌ندنه‌و نزيكه‌ى 31 هه‌زار له‌ليان گله‌وخواردنه ئه‌را ناوچه‌يل ئازاد كرياگيان له خوه‌رئاواى موسڵ.\nجى باسه، دوجاريك هه‌ميش وت: ئه‌و مه‌ردميشه ك مه‌ندنه له ناوچه‌يل ژير ده‌سڵات ريكخرياگ ترۆريستى داعش ناڵنن وه‌ده‌س كه‌مى خوه‌راك و خوارده‌مه‌نى وه بوونه‌ى بريان ده‌سميه‌ته‌يل بازرگانى له‌و ناوچه‌يله.


پاشماوەكانی نەخۆشخانەی ئازادی كەركوك لە شەقامێكی سەرەكی فڕێدەدرێن\nكەركوك/5ی كانونی دووەمی 2020/ فڕێدانی پاشماوەی نەخۆشخانەی ئازادی لە بازنەی شەقامی سەرەكی كەركوك – لەیلان فۆتۆ: كاروان ساڵحی\nپاشماوەكانی نەخۆشخانەی ئازادی كەركوك لە نێویاندا پاشماوەی نەشتەرگەریی و جەستەی مرۆڤ، لەسەر شەقامێكی سەرەكی شارەكە فڕێدەدرێت، ئەوەش بەهۆی لەكاركەوتنی كورەی نەخۆشخانەكەوە.\nبەپێی بەدواداچونی پەیامنێری (كەركوك ناو)، رۆژانە ئۆتۆمبێلەكانی نەخۆشخانەی ئازادی، لە بازنەی شەقامی سەرەكی كەركوك – لەیلان، ئەو پاشماوانە هەر لەسەر شەقامەكە فڕێدەدەن و جێیدەهێڵن.\nهاوڵاتییەك كە رۆژانە لەنێو پاشماوەكاندا بەدوای كۆكردنەوەی ئاسن و پلاستیكدا دەگەڕێت تا بیانفرۆشێت، بە (كەركوك ناو)ی وت "هەموو رۆژێك شۆفێرەكان پاشماوەكان لێرە فڕێدەدرێن، ئەوەتا لەناو ئەم كیسە نایلۆنانەدا پاشماوەی نەشتەرگەریی، جەستەی مرۆڤ و لەفافی خوێناوی هەیە".\nلەناو ئەم كیسە نایلۆنانەدا پاشماوەی نەشتەرگەریی، جەستەی مرۆڤ و لەفافی خوێناوی هەیە\n"ئێمە كیسەكان دەدڕێنین بۆ ئەوەی بزانین پلاستیكی تیایە، بەڵام ئەو پاشماوانەی تێدایە، دەبوو فەرمانگەی تەندروستی ئەمە قبوڵ نەكات و بیانسوتێنێت".\nلەسەر شەقامەكە بۆنی پاشماوەكان دێن و بەشێكیان بڵاوبونەتەوە و كیسە نایلۆنەكان دڕاون.\nهەموو نەخۆشخانەیەك كورەی تایبەت بەخۆی هەیە بۆ سوتاندنی پاشماوەی نەخۆشخانەكە، بەڵام كورەی نەخۆشخانەی ئازادی لەكاركەوتووە و بۆ نۆەژنكردنەوەی چاوەڕێی تەرخانكردنی پارە بون.\nدکتۆر کەریم وەلى، بەڕێوەبەرى فەرمانگەى تەندروستى کەرکوک، بە (كەركوك ناو)ی وت "ئاگاداربوم كە كورەی نەخۆشخانەكە لەكاركەوتبوو، ئێمەش چاوەڕێی ئەوە بوین ئیدارەی كەركوك پارەی بۆ تەرخان بكات... بەڵام ئاگاداری ئەوە نیم كە پاشماوەكان لەو شەقامە فڕێدەدرێن".\nئەو زیاتر وتی "هەر ئێستا لێپرسراوانی نەخۆشخانەی ئازادی ئاگاداردەكەمەوە، ئەگەر ئەو شتە راست بێت، بابچن پاشماوەكان لەو شەقامە هەڵبگرنەوە و بێن لە كورەكە بیسوتێنن كە تازە چاككراوەتەوە".\nلەبارەی چاككردنەوەی كورەی نەخۆشخانەكەوە، وتی "تازە چاككراوەتەوە، بەڵام نازانم چەند رۆژە".\nدوای 24 كاتژمێر لەو بەڵێنەی بەڕێوەبەرى فەرمانگەى تەندروستى کەرکوک، تیمی (كەركوك ناو)، چونەوە بۆ شوێنی فڕێدانی پاشماوەكان، تێبینیكرد بەشێك لە پاشماوەكان هەر لەوێ سوتێنراون و پێدەچێت بەشێكی تری كۆكرابێتنەوە.\nكەركوك/6ی كانونی دووەمی 2020/ فەرمانگەی تەندروستی بەشێك لە پاشماوەكانی سوتاند، دوای ئەوەی پەیامنێری (كەركوك ناو)، لێدوانی لەبارەی فڕێدانی پاشماوەی نەخۆشخانەی ئازادییەوە لێوەرگرت فۆتۆ: كاروان ساڵحی\n(كەركوك ناو)، دوای چەندین هەوڵ نەیتوانی بۆچونی لێپرسراوانی نەخۆشخانەی ئازادی كەركوك وەربگرێت.


15:11 - 26 گەلاوێژ 2719\nئاژانسی کوردپا: هاووڵاتییەکی کوردی خەڵکی شاری شنۆ، پاش دوو مانگ لە دەسبەسەرکرانی لە گرتنگەی حیفازەت ئیتلاعاتی سپا، بۆ زیندانی ناوەندیی شاری ورمێ، ڕاگوێزرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە ٢٤ی گەلاوێژ، هاووڵاتییەکی کورد بە ناوی \_"عادڵ سالم فەرد\_" خەڵکی گوندی \_"ئەمیرئاباد\_"ی شاری شنۆ، پاش دوو مانگ دەسبەسەری لە گرتنگەی حیفازەت ئیتلاعاتی سپای ورمێدا، بۆ زیندانی ناوەندی ئەو شارە ڕاگوێزرا.\nڕۆژی یەکشەممە، ٢٦ی جۆزەردان، هێزە ئیتلاعاتییەکان، ئەم هاووڵاتییە کوردەیان لەگەڵ \_"جۆبرەئیل سالم فەرد\_" دەسبەسەر کرد و پاش چەند کاتژمێر لێپرسینەوە، جۆبرەئیلیان، ئازاد کرد.\n\_"جۆبرەئیل و عادڵ سالم فەرد\_"، کۆتاییەکانی مانگی گەلاوێژی ساڵی ڕابردوو، بە تۆمەتی \_"هاوکاری لەگەڵ یەکێک لە حیزبە کوردییەکانی ئۆپۆزسیۆنی حکوومەتی ئێران\_"، لە لایەن هێزە ئیتلاعاتییەکانەوە دەسبەسەر و دواتر بە دانانی بارمتەی قورس لە گرتنگە ئازاد کرابوون.\n\_"عادڵ سالم فەرد\_"، لەدایکبووی ساڵی ٦٨ی هەتاوی، لە گوندی \_"ئەمیرئاباد\_"ـی شاری شنۆ و خوێندکاری ماف لە زانکۆی پەیام نووری شاری مەهاباد بووە.


لێزان – كوردى پۆست\nهاوپۆل: لێزان\tسالار مەحمود: عەتا ئەحمەد كاریگەرییەكی زۆری لەسەر من و كەمال محەمەدو زۆربەی گۆرانیبێژەكان هەیە\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nسالار مەحمود لەدایكبووی گەڕەكی (سەرشەقام)ی شاری سلێمانییە، خوێندنی سەرەتایی و قۆناغی ناوەندی لەو شارەدا تەواو كردووە. بەمنداڵی خولیای گۆرانیوتن و وەرزشی هەبووە، سەرەتا لاسایی گۆرانیبێژە ڕەسەنەكانی كردۆتەوە، سەرەتای كاری هونەری لەگەڵ تیپی زانكۆی سلێمانی بووە، هەر لە سەرەتاوە بەشێوازی پۆپی رۆژئاوایی گۆرانی گوتووە، یەكەم گۆرانی كە تۆماری كرد (قەت لۆمەم مەكەن یاران) بوو، لەگەڵ هونەرمەند كەمال محەمەد یەكەم كاسێتیان لەساڵی 1985 بڵاوكردەوە، ئەندامی تیپی مۆسیقای هاوناز بووە. ئیستاش بەردەوامە لەگۆرانیوتن. لەم دیمانەیەشدا وەڵامی چەند پرسیارێكی تایبەت بە ژیانی هونەری خۆی دەداتەوە.\nدیمانە/ زیاد کەریم\n* لە تەمەنی منداڵیدا چ گۆرانیەكت دەگوتەوەو كاریگەری دەنگی چ هونەرمەندێكی ڕەسەنت لەسەر بووە؟ – ئەو كاتەی منداڵ بووم ئەو گۆرانییانەی ئەو سەردەمە لەسەر شاشەی تەلەفزیۆنی كەركووك دەردەچوون، لاساییم دەكردەوەو بەیانی لەقوتابخانە دەمگوتنەوە. * ئەی سەرەتای كاری هونەریت بۆ كەی دەگەڕێتەوە؟ – سەرەتای كاری هونەریم دەگەڕێتەوە بۆ سەرەتای هەشتاكان، لەگەڵ تیپی زانكۆی سلێمانی بە ستایلی پۆپی مۆسیقای ڕۆژئاوایی كە مامۆستایان هۆمەری دزەیی و قادر دیلان بە هەمان ستایل گۆرانییان دەوت، بەڵام بە شێوازێكی كوردی و جوان چڕیویانە. * باسی ئەو ساتانەمان بۆ بكە كە یەكەم گۆرانیت تۆماركرد، لەگەل چ تیپێك بوو؟ – لەسەرەتای ساڵی 1983 تیپی (هاوناز) مان هەبوو، من و كاك كەمال و كاك میدیا، گۆرانیبێژی تیپی هاوناز بووین، لەگەڵ كۆمەڵێك برادەری خۆشەویست وەك كاك هێرش فەوزی و دلێر ئیبراهیم، لە زانكۆی سلێمانی كاسێتێكمان تۆماركرد، من دوو گۆرانیم وت، كاك كەمال و كاك میدیا چەند گۆرانییەكیان وت، من یەكەم گۆرانی كە وتم (قەت لۆمەم مەكەن یاران) بوو، ئەوەی لەگەڵ كاك كەمال وتوومەتەوە، دوای ئەوە من چوومە تیپی دەریا، لەو تیپە ساڵی 1984 دوو گۆرانیم وت، گۆرانی (ئەرێ هۆ لەیلی و لەپاش تۆوە) ئیتر كە ئەو دوو گۆرانییەم تۆمار كرد بۆ تەلەفزیۆن، منیان بەخەڵك ناساند. * ساڵی 1985 لەگەڵ كاك كەمال كاسێتێكی گۆرانیتان بڵاوكردەوە، باسی ئەو ساتانەمان بۆ بكە؟ – ئەو گۆرانییانەی من و كاك كەمال ئاوازەكانی هی ئاوازدانەر (سالار سەلمانە)، تەنیا ئاوازێكیان هی كاك كەمال خۆیەتی كە لەساڵی 1985 بڵاومان كردەوە، گۆرانییەكانیش بریتین لە (شەوێكە و ئەمشەوی تر، عەرزوحالی ژین بەبێ خەم، ئۆف بریندارە، كۆتری سپی و یەك دوو گۆرانی تر هی كاك كەمال خۆی) كە توانیمان ئەو كاسێتە بۆ یەكەمجار لەشاری سلێمانی بڵاوبكەینەوە، بەناوی كەمال و سالارەوە. دەنگدانەوەیەكی باشی هەبوو، دەمێك بوو لەسەر ئەو ستایلە گۆرانی نەگوترابوو، هەرچەند پێشتر تیپی زانكۆی سلێمانی بەو ستایلە گۆرانییان گوتبوو، پاش چەند ساڵێك ئەوان بێدەنگ بوون، زیاتر گۆرانی رۆژهەڵاتی و میللی هەبوو ئەو كات، ئیتر كە ئێمە ئەو كاسێتەمان خستە بازاڕەوە، خەڵك زۆریان پێخۆش بوو، پێشوازییەكی باشی لێ كرا. * باسی ستایلت كرد، تۆ پێشتر لەسەر ئەو ستایلە ئیشت كردبوو، یان كاك كەمال محەمەد؟ – رێزو خۆشەویستیم بۆ كەمال هەیە، لەبەر ئەوەی تەمەنێك بەیەكەوە بووین، بەڵام وابزانم ئەو ستایلە من دەستپێشخەریم كردووەو زۆر پێش كاك كەمال لەسەر ئەو ستایلە گۆرانیم گوتووە، واتە كاك كەمال لەگەڵ كاك میدیا گۆرانییان دەوت، ئێمە تیپی ڕۆژئاوایی بووین، لە بۆنەیەكدا ئەوان هاتن، لەو بۆنەكە گۆرانییان وت، ئەوان لەگەڵ تیپێكی ڕۆژهەڵاتیدا گۆرانییان وت، ئێمە تیپێكی رۆژئاوایی بووین، ئیتر یەكترمان ناسی و داوامان كرد كاك كەمال بێتە تیپەكەمانەوە، بەڵام بە میدیامان نەگوت. *بۆ بە میدیاتان نەگوت؟ – چونكە دەنگی كاك میدیا زیاتر میللی و ڕۆژهەڵاتی بوو، بەڵام دەنگی كاك كەمال لەگەڵ شێوازی پۆپدا زۆر ڕێكدەكەوت و گونجاو بوو، پێمان خۆش بوو كە كاك كەمال لەگەڵ ئێمە بێت، بیرمە من و كاك هێرش فەوزی پێمان وت، ئەوە بوو هاتە تیپەكەمانەوە، پاش ساڵێك زیاتر كاك میدیاشی هێنا تیپەكەوە، ئیتر وەك باسم كرد تیپەكەمان ناونا هاوناز. * پێوەندی تۆو هونەرمەندی كۆچكردوو كاروان عوسمان چۆن بوو؟ ئایا كاری هونەریتان بەیەكەوە كردووە؟ – هونەرمەندی كۆچكردوو كاروان عوسمان تەمەنی هونەری كەم بوو، سێ چوارساڵێ بوو، من لەگەڵ كاروان عوسمان هاوڕێیەتی و دانیشتمان هەبوو، بەڵام كاری هونەریمان پێكەوە نەبوو، چونكە ئەو لەتەمەنێكی زۆر كورتدا بەجێی هێشتین، فریای ئەوە نەكەوتین كە پێكەوە كارێكی هونەری بكەین. * ئەی پێوەندی كاروان عوسمان لەگەڵ كەمال محەمەد چۆن بوو؟ – وابزانم كاسێتێكیان بەیەكەوە بڵاوكردەوە، چەند گۆرانییەكیان وت، كاروان هونەرمەندێكی بەتوانا بوو، وەك میوزیكژەن، ئاوازدانەر وخاوەن دەنگێكی خۆش بوو، بەداخەوە زوو بەجێی هێشتین. *لەدوای لەسێداردانی هونەرمەند كاروان عوسمان، پێوەندیت لەگەڵ كەمال محەمەد بە چ ئاراستەیەك چوو؟ – كە دوو هونەرمەند دەبن بە هاوڕێی یەكتری، كۆمەڵێك ئیش دەكەن بەیەكەوە، مەرج نییە تاسەر بەیەكەوە بن، چونكە لەوانەیە یەكیان حەزبكا بەتەنیا گۆرانی بڵێ، یان حەزبكا لەگەڵ كەسێكی دیكەدا بێ، ئیتر شێوازەكە دەگۆڕێ، واتە هەتا هەتایە هەر بەیەكەوە نابن، خۆ لەپێش ئێمەشدا ئەو شتانە هەر هەبووە، هەتا سەر دوو كەس بەیەكەوە گۆرانییان نەوتووە، بۆ من و كاك كەمالیش هەمان شتە، ئێستا ئەو لە سوید دەژی، من لە سلێمانی دەژیم، پێوەندییەكان كەمتر بۆتەوە، ئەگەر بە سەفەرێكیش بێتەوە فریای ئەوە ناكەوین كاری هونەری بەیەكەوە بكەین، ئێستا ئیشەكانی من لەگەڵ كاك عەتایە. * پێشتر تۆ و كەمال و عەتا وەك سێكوچكەیەك وابوون، هەمیشە بەیەكەوەبوون، بەیەكەوە كاری هونەریتان دەكرد، بەڵام كاتێك ئەو پێوەندییە لەنێوان تۆ و كەمال محەمەد دەپچڕێ، پێوەندی كەمال و عەتاش دەپچڕێ، ئێستا وەك سێ هونەرمەندی شاری سلێمانی بە پێوەندیەكی زۆر سارددا گوزەر دەكەن، قسە لەگەڵ یەك ناكەن، تەنیا تۆ و عەتا قسە لەگەڵ یەك دەكەن، هۆكاری ئەم دابڕانە چی بوو؟ _ كاك عەتا ئاوازدانەرە، تێكستی گۆرانی دەنووسێ، مۆسیقاژەنەو گۆرانیش دەڵێ، ئێستاش بۆتە گۆرانیبێژێكی رەسمی، ئیستا گۆرانییەكانی زیاتر بۆ خۆیەتی، بەپێی دەرفەت و ئارەزووی خۆی لەگەڵ منیشدا ئیش دەكات، بەنیسبەت كاك عەتاو كاك كەمالەوە، ئێستا پێوەندییان نەماوەو عەتا ئیشەكانی خۆی نادات بە كاك كەمال، ئەمەش هیچ پێوەندی بەمنەوە نییە. * ئەی پێوەندی تۆ لەگەڵ كەمال محەمەد لەسەر چی تێكچوو؟ – ئێستا كاك كەمال لە سوید دەژی، منیش لە سلێمانیم، كارە هونەرییەكانی من لێرە ئەڕوا، نە من ئاوازدانەرێكی باشم، نە كاك كەمالیش ئاوازدانەرێكە بتوانێ بە بەردەوامی ئاواز دابنێ و یارمەتی منیش بدات، ئیشیش بۆخۆی بكا، ئەوەی ئیشەكانی ئێمە دەكا كاك عەتا ئەحمەدە. * چەندین گۆرانیت لەلایەن كەمال محەمەدەوە وتراوەتەوە بێ ئەوەی كاردانەویەكت هەبێ و بێدەنگیت لێ نواندووە، بۆ بێدەنگ بوویت؟ – خۆی من هەر چ گۆرانییەكم وتبێت دوای من یەكسەر كەمال گوتوویەتیەوە، بەم دواییەش لە بەرنامەی شەقام، گۆرانی (دڵە با بەس بێ)ی گوت، بێ ئەوەی ئاماژە بەوە بكات، كە من لە ساڵی 1986 ئەو گۆرانییەم گوتووە، زۆر لەو گۆرانییانەی من كە كاك كەمال گوتوویەتیەوە، بە دەنگی كاك كەمال ڕۆیشتووە، كە لە سەرەتا من وتوومە، بەڵام لەگەڵ ئەوەشدا من هەرخۆشحاڵم، چونكە هونەرمەندێكی بەرزەو دەنگێكی خۆشی هەیە، دڵگران نیم كە كاك كەمال گۆرانییەكانی من دەڵێتەوە.\nدرێژه‌ی بابه‌ت http://www.lezan.net/hawall/hunari/item/1097-salahmhamadkarigari\nزیانەکانی خواردنی خێرا بۆ منداڵ\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nخواردنە خێراکان لەم سەردەمەی ئێستادا بەشێوەیەکی یەکجار زۆر دەخورێت بەتایبەتی لەلایەن منداڵەوە، لەکاتێکدا یەکێکە لە خراپترین جۆری خواردنەکان بۆ تەندروستی مرۆڤ.\nتوێژینەوە پزیشکیەک نوێیەکان جەخت لە مەترسیەکانی خواردنی خێرا دەکەنەوە بۆ تەندروستی منداڵ، چونکە بڕێکی زۆر چەوری زیان بەخشی تێدایە کەدەبێتە هۆی لەناوبردنی خانە و خڕۆکەکانی لەش.\nزیانەکانی خواردنی خێرا لەسەر تەندروستی منداڵ:\nتووشبوون بە قەڵەوی و زیادبوونی کێشی، زیادبوونی ئەگەری تووشبوون بە نەخۆشیەکانی دڵ بەهۆی بەرزبوونەوەی کۆلیسترۆڵ، یان نەخۆشیەکانی شەکرە و هەندێک لە نەخۆشیەکانی دیکە قەڵەوی.\nزیادبوونی ئەگەری تووشبوون بە تەنگەنەفەسی بەتایبەتی لەکاتی خەودا.\nئەگەری دروستبوونی بەردی زەرداوی تاڵ و تووشبوون بە نەخۆشیەکانی جگەر هەیە.\nڕۆڵی هەیە لە تووشبوون بە هەوکردنی ئێسک لەتەمەنێکی زۆر کەمدا.\nبەهۆی زۆری چەوریەوە و بڵاوبوونەوەی بەناو لەشدا، دەمارەخانەکان تووشی گیران دەبن کە خوێن دەگوازنەوە بۆ دڵ و مێشک، ئەمەش ئەگەری زیادبوونی جەڵتەی دڵ و مێشک زیاد دەکات لەتەمەنێکی کەمدا.\nبەهۆی زۆری بەکارهێنانی ڕێژەی خوێ زیانی هەیە بۆ گورچیلە، چونکە تەنها لە یەکەم ژەمی خواردنی خێرادا بڕی 1800ملیگرام خوێ هەیە، لەکاتێکدا منداڵ دەبێت لەڕۆژێکدا بڕی 1500 ملیگیرام خوێ وەربگرێت.\nیەکێکی تر لە مەترسیەکان زیادبوونی ئەگەری تووشبوونە بە نەخۆشیەکانی شێرپەنجە، توێژینەوە پزیشکیەکانیش جەخت لەم بابەتە دەکەنەوە و هۆشداری دەدەن.\nخواردنی خێرا دەبێتە هۆی لاوازکردنی ئامێری بەرگری لەش، چونکە ماددە بەسوودەکان هەڵدەمژێت.\nتوێژینەوەیەکی ئەمریکی پاش تاقیکردنەوەیەکی زانستی دەیسەلمێنێت کە خواردنی خێرا کاریگەری لەسەر مێشک هەیە و توانای زیرەکی و سەرنجی کەمدەکاتەوە و زیان بە تاقیکردنەوەکانی دەگەیەنێت بەهۆی بیرچوونەوە.\nهەموو ئەمانە هۆشداریە بۆ دایکان و باوکان کە بەپێی توانا هەوڵبدەن منداڵەکانیان لە خواردنی خێرا دووربخەنەوە کە پێکهاتووە لە پیتزا و هەمبەرگر و فینگەر و جۆرەکانی.\nدرێژه‌ی بابه‌ت http://www.lezan.net/hawall/tandrusti/item/1096-zianixuardnifastfood\nدڵنیا ڕەزازی زیاتر لە 100 هەزار بینەری کۆکردەوە\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nخانمە هونەرمەندی ناسراو دڵنیا ڕەزازی پاش دیارنەمانی بۆ ماوەیەکی زۆر لەنێو دنیای هونەری گۆرانی و بڵاوکردنەوەی بەرهەمێکی نوێ بەناوی “کە شەو دادێت”، توانی سەرکەوتنێکی بەرچاو بەدەستدێنێت.\nبەپێی زانیاریەکان ڤیدیۆ کلیپە نوێیەکی له‌ماوه‌ی ته‌نیا 10 رۆژ دا زیاتر له 100 هه‌زار بینه‌ری هه‌بووه، له‌كورته په‌یامێكیدا كه له‌پێگه‌ی تایبه‌تی خۆی له‌تۆری كۆمه‌ڵایه‌تی ئینستاگرام بڵاویكردۆته‌وه دڵنیا رایگه‌یاندووه كلیپی” كه شه‌و دادێت ” رێژه‌ی بینه‌رانی له‌پێگه تایبه‌تیه‌كه‌ی له‌یوتیوب 100 هه‌زاری بینه‌ی تێپه‌ر كردووه، ئاشكرایه ئه‌و رێژه‌یه له‌هونه‌ری كوردیدا بۆ ماوه‌یه‌كی كورت به ئاستێكی به‌رز تۆمار ده‌كرێت.\nلەئێستاشدا هونەرمەند دڵنیا ڕەزازی کار بۆ بەرهەمێکی نوێی تری دەکات بە زاراوەی بادینی، کەلە هۆنراوەی هونەرمەند” ناسری رەزازیە”.\nدرێژه‌ی بابه‌ت http://www.lezan.net/hawall/hunari/item/1095-dlniarazazybinar\nكچه هونه‌رمه‌ندێكى كورد نه‌شته‌رگه‌رى بۆ ده‌كرێت\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nكچه هونه‌رمه‌ند دڵسۆز ماوه‌تى ئاشكراى كرد ماوه‌ى چه‌ند رۆێكه دۆخى ته‌ندروستى جێگیر نییه و به‌نیازه نه‌شته‌رگه‌رى بكات.\nدڵسۆز ماوه‌تى له رێگه‌ى تۆڕى كۆمه‌ڵایه‌تى فه‌یبووكى تایبه‌ت به خۆى رایگه‌یاندووه ” سڵاو هاورێیانم بمبورن به هۆى ئه‌وه‌ى بارى ته‌ندروستیم ته‌واو نیه به‌یانى نه‌شته‌رگه‌ریم بۆ ده‌كرێت له سلێمانى بۆ ماوه‌یه‌ك دوور ده‌كه‌ومه‌وه لێتان هیوادارم هه‌مووتان له‌ش ساخ بن”. هه‌ر چه‌نده دڵسۆز ئاماژه‌ى به هۆكار و جۆرى نه‌شته‌رگه‌رییه‌كه‌ى نه‌داوه، به‌ڵام دواى بڵاوكردنه‌وه‌ى هه‌واڵه‌كه‌ى هه‌وادارانى ئه‌و هونه‌رمه‌ندى هیواى ته‌ندروستییه‌كى باشى بۆ ده‌خوازن و هیوادارن نه‌شته‌رگه‌رییه‌كه‌ى سه‌ركه‌وت و بێت. دڵسۆز ماوه‌تى له‌دایكبووى ساڵى ١٩٨٥، به‌شدارى چه‌ندین فیلمى و دراماى كۆمیدى كردووه، خاوه‌نى چه‌ندین خه‌ڵاتە له فێستیڤاڵه‌كانى ناوخۆدا، دواین كارى هونه‌رى به‌شداریبوو له فیلمى (مه‌مله‌كه‌تى مێروله‌كان).\nدرێژه‌ی بابه‌ت http://www.lezan.net/hawall/hunari/item/1094-kchahunnermandkaikurd\nبورجەکان.. بەختی ئەمڕۆت\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nكاور 21/3 – 19/4\nلەلاى هاوڕێکانت خوویەکى خراپ نیشاندەدەیت بەخۆ گەورە زانینت وە لەلایەکی تریشەوە پێویستە وردى کارەکانت بخەیتە سەر جێبەجێکردنى کارەکانتە تاوەکو نەکەویتە کێشەوە، دووچارى کۆمەڵێک گرفت و کێشە دەبیتەوە ئەوەش بەهۆى ئەوەى کە چەند زانیارییەک دەکەونە بەردەستت و دەبنە هۆى دروستبوونی دڵەڕاوکێ لەپەیوەندیتان، تەمەڵى بەتەواوى کۆنتڕۆڵت دەکات ئەوەش دەبێتە هۆى ئەوەی کە نەتوانیت کە وەرزش بکەیت بۆیە باشتر وایە کە زیاتر خرۆشیت هەبێت بۆ ئەنجامدانی وەرزش.\nگا 20/4 – 20/5\nلەمڕۆدا دووچاری هەلى نوێ دەبیتەوە بۆیە نابێت بەکەم بڕوانیتە ئەرکەکانت بەڵکو پێویستە خۆت لەپەلە کردن و هەڵچوون بەدووربگریت، ڕۆژێکى زۆر خۆش بەسەر دەبەیت لەڕووى سۆزدارییەوە کە دووچارى سوپڕایزێک دەبیتەوە، تۆ بەرپرسیاریت لە ناجێگیرى تەندروستیت بۆیە ئەگەر بەوردى بەخۆتدا بچیتەوە دەزانیت هۆکارەکەى چییە.\nدووانە 21/5 – 21/6\nجیاوازى نێوان دوێنێ و ئەمڕۆ تەنها بۆ ڕێژەى باشى ڕۆژەکە دەگەڕێتەوە و پێشڕەویش بۆ ئەو ڕۆژەیان دەبێت کە چارەسەرى تێدا بکرێت، هەموو بەردەستەکان ماناى ئەوە دەگەیەنن کە هاوژینەکەت لەبەر تۆ بەرگەى زۆر شتى گرتووە، کە ئەوەش دەبێتە هۆى ئەوەى کە زیاتر لەگەڵی بیت لەهەر کاتێکى تر، بڕیار دەدەیت لەگەڵ هاوژینەکەت بۆ گەشتکردن سەردانى یەکێک لەکەناراوەکان بدەیت و کۆمەڵێک گەشتى خۆش بەسەر دەبەن.\nقرژاڵ 22/6 – 22/7\nپێویستە هەڵسوکەوتت بگۆڕیت لەکاتى هەستکردنت بەمەترسی، پێویستە وریا بیت لەجەنگێکی کراوە کە لەوانەیە چاوەڕوانت بێت بەهۆى بوونى ڕۆژێکى گوماناوییە، نیشانەکانى غیرە کردن لەلاى هاوژینەکەت دروست دەبێت کە ئەوەش دەبێتە هۆى دڵخۆشى تۆ و دڵنیا دەبیتەوە لەخۆشەویستى بۆت، بەڵام پێویستە بەهەمان شێوە هەڵسوکەوت بکەیت لەگەڵیدا، جۆرە وەرزشێکی سادە ئەنجامدەدەیت کە بۆ ماسولکەکانى دڵت زۆر بەسوودە.\nشێر 23/7 – 22/8\nبەهۆى خێراییتەوە تواناى بەڕێکردنى کارەکانت هەیە بەشێوەیەکی زۆر سەرکەوتوو و خێرا، کۆمەڵێک یادەوەرى لەگەڵ هاوژینەکەت کە لەئێستادا دەبنە مایەى پێکەنین و یادەوەرى خۆش، هەست بە دوودڵی دڵەڕاوکێى دەکەیت کە دەبێتە هۆى کەمکردنەوەى بارى تەندروستیت بۆیە باشتر وایە کە واز لەتووڕە بوونت بهێنیت بەسەر کەسانى تردا.\nفەریك 23/8 – 22/9\nیەکێک لەهاوێکانى پیشەکەت یارمەتى باشکردنى لایەنى داراییت دەدات، بەڵام پێویستە کۆمەڵێک مەرجی گونجاو ئامادە بکەیت تاوەکو پێشکەشى لایەنى پەیوەندیداریان بکەیت، چەند هەواڵێکى خۆشت پێدەگات کە ئەوەش یارمەتى باشبوونەوەى پەیوەندیت دەدات لەباشبوونەوەى پەیوەندیت لەگەڵ هاوژینەکەت بەو جۆرەى کە گونجاوە بۆتان، هەوڵدان بەدواى گرفت و کێشەکاندا دەبێتە هۆى ماندووبوونی دەروونت بۆیە باشتر وایە کە وریابیتەوە لەڕۆژانی داهاتوودا چونکە کۆمەڵێک سوپڕایز لەگەڵ خۆیان دەهێنن.\nتەرازوو 23/9 – 22/10\nلەمڕۆوە ئامادەباشى بۆ گەڕانەوەى متمانە بەخۆت بوونت دەکەیت هەروەها تواناى ڕووبەڕووبونەوە و کۆمەڵێک کاغەزى ونبوو دەگەڕێنیتەوە و دەگەیت بەچارەسەرى گونجاو، کەشوهەوایەکی زۆر باش دەورى خۆت و هاوژینەکەت دەدات لەهەموو لایەنێکەوە، ئەوەش دەبێتە هۆى کردنەوەى ڕێگا بەڕووى هەردووکتاندا بەرەو داهاتوویەکی باشتر، کەمتەرخەمی مەکە لەئەنجامدانى ئەو وەرزشانەى کە یارمەتى دەرن بۆ داەبەزینى کێش و چەورى لەشت.\nبابەتێکى دارایى دێتە ئاراوە کە پەیوەستە بەکۆمەڵێک دەستکەوت کە پێشتر نەتزانیوە پێیان ئەوەش دەبێتە هۆى ئەوەى توڕە بوون و دروستکردنى گرفتا بۆت، لەگەڵ هاوژینەکەت بەشێوەیەکى دۆبلۆماتى هەڵسوکەوت بکە و هەوڵبدە کارەکان وەرگریت بەبێ تووڕە بوون و هیچ بوارێک بۆ گومان مەهێڵەرەوە، لەوانەیە دووچارى گرفتێکى تەندروستى بیتەوە بەڵام پسپۆڕەکان چارەسەرى گرفتەکان دەکەن.\nكەوان 22/11 – 21/12\nئەو گرفت و ئاڵۆزیانە تێدەپەڕێنیت و بۆ هەموو لایەکى دەسەلمێنیت کە تۆ دەتوانیت داهێنان و بەرەوپێشچوون ئەنجامبدەیت، بیرۆکەکانت زۆر ڕوونن و تواناى بەدەستهێنانى ئەوەت هەیە کە دەتەوێت، بۆ گەیشتن بە دۆخێکى تەندروست تەنها ڕێنماییەکانى پسپۆڕەکان جێبەجێبکە.\nگیسك 22/12 – 19/1\nلەمڕۆدا داواى بڕێک پارەى زیاتر دەکەیت بەڵام ئەو داوایەت بۆ جێبەجێ ناکرێت کە ئەوەش دەبێتە هۆى بێزاربوونت، داواکارییەکانى هاوژینەکەت بێزارت دەکەن بەڵام دڵت نایەت بۆى جێبەجێ نەکەیت، بڕى زیاتر لە سەوزەمەنى دەخۆیت و خواردنى نان و گۆشت کەمتر دەکەیتەوە کە ئەوەش زۆر باشە بۆت.\nسەتڵ 20/1 – 18/2\nلەمڕۆدا کۆمەڵێک شتى نوێ تاقیدەکەیتەوە لەکارەکەتدا کە ئەوەش دەبێتە هۆى فێربوونت لەکۆمەڵێک شتى نوێ، هاوژینەکەت بەڕێز و پایەدارییەوە تەماشات دەکات بۆیە پێویستە تۆش بەهەمان شێوە تەماشاى بکەیت، پێویستە وەرزش ئەنجامبدەیت بەتایبەت دواى ئەو دۆخە تەندروستییەى کە تووشت بوو.\nنەهەنگ 19/2 – 20/3\nخاوبوونەوە لەبەڕێوەبردنى هەندێک کاردا دەکەیت بەهۆى پارێزگاریکردن لەپۆستەکەت یان بەرەوپێشبردنى کارێک ئەنجامدەدەیت، هیچ کارێک ئەنجامبدەن کە لەوانەیە ببێتە هۆى خراپى بۆ هاوژینەکەت چونکە ئەو زۆر هەستیارە و بەرگەى گومان ناگرێت لەنیازەکانى، پێویستە زۆر خواردنت بۆ خواردنە بەتامەکان کەمبکەیتەوە ئەوەش بۆ پارێزگاریکردن لەتەندروستیت.\nدرێژه‌ی بابه‌ت http://www.lezan.net/hawall/hamarang/item/1093-burcaniamrot\nچۆنیەتى ئامادەکردنى زەڵاتەى خەیار بەشێوازى یۆنانى\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nبەشێوەیەکى گشتى دەتوانرێت چەندەها جۆر زەڵاتە دروستبکرێت بەپێى ئارەزووى کەسەکان، لێرەدا باس لەچۆنیەتى دروستکردنى زەڵاتەى خەیار دەکەین بەشێوازى یۆنانى.\nلەخوارەوە پێکهاتەکان و چۆنیەتى ئامادەکردنى ئەم جۆرە زەڵاتەیە دەخەینەروو.\n٢ دانە خەیار\n١/٢ ى کوپێک ماست\n١ کەوچکى گەورەى شەربەتى لیمۆ\n٢ کەوچک سیرى لەتکراو\n١ کەوچک بابریکاى شیرین”جۆرە تامێکە وەک بەهارات”\n١ کەوچک خەردەل\n١ پیازى سپى\nخوێ و بیبەر\nچۆنیەتى ئامادەکردن :\nخەیارەکە پاک بکەن و پارچە پارچەى بکەن و ناوەکەى لابەرى و بیکەنە نێو قاپێکەوە.\nپیازەکە بخەنە نێو تێکەڵکەرێکەوە یان تەماتە خۆشکەرێکەوە.\nسیرەکە بشۆن و دواتر وشکى بکەنەوە.\nماستەکە تێکبدەن تاوەک ببێتە وەک کرێم.\nپاشان هەموو پێکهاتەکانى وەک شەربەتى لیمۆ، خەردەلەکە، بابریکا، بیبەرى لەتکراوەکە و پیازە هاڕاوەکە تێکەڵبکەن.\nتێکەڵەکەى سەرەوە لەدواى تێکدانى بەجوانى خوێ و بیبەرى تێبکەن.\nدواتر تێکەڵەکە بکەنە سەر خەیارەکە و لەگەڵیدا تێکى بدەن.\nلەکۆتاییدا بەسیرى لەتکراو بیڕازێننەوە.\nدرێژه‌ی بابه‌ت http://www.lezan.net/hawall/xwardin/item/1092-zalataixiyaryonani\nبه وێنه.. هاوسه‌رى هونه‌رمه‌نده عه‌ره‌به‌كان ببینه\t28/02/2017 kurdipostgroupلێدوانێک بنووسە\tjwtyar12@gmail.com (بەڕێوبەری ماڵپەڕ)\nهونه‌رمه‌ندان هه‌میشه جێگه‌ى گرنگیپێدانن به‌تایبه‌تى ئه‌و ده‌ركه‌تنانه‌ى له‌گه‌ڵ هاوسه‌ر یاخود منداڵه‌كانیان كه‌به‌رده‌وام ده‌بێته جێگه‌ى گرگیپێدانى هه‌وادار و میدیاكان. له ماوه‌ى رابردوو وێنه‌ى چه‌ند هونه‌رمه‌ندێكى عه‌ره‌بى بڵاوكرایه‌وه كه لاى هه‌وادار و بینه‌رى تۆڕه كۆمه‌ڵایه‌تیه‌كان جێگه‌ى بایه‌خن به جۆرێك به‌شێك له‌وانه‌ى وێنه‌كانیان دیوه پێیان وایه هاوسه‌رى به‌شێك له هونه‌رمه‌نده‌كان هاوشێوه‌ى باڕبین.\nئه‌وه جگه له‌وه‌ى هه‌وادارانى ئه‌و هونه‌رمه‌ندانه پێیان وایه كوڕه هونه‌رمه‌نده‌كان به شێوه‌یه‌كى گشتى هاوسه‌ره‌كاینان جوانترن ئه‌وه‌یش له‌وانیه هۆكارى به ناوباگ بووینان بێت یاخود، حه‌ز كردنه به ده‌نگیان كه ئه‌وه‌ش له‌وانه‌یه به‌شێك بێت له هۆكارى هاوسه‌رگیرى یان كه‌وتنه داوى خۆشه‌ویستى ئه‌و هونه‌رمه‌ندانه‌یه.\nدرێژه‌ی بابه‌ت http://www.lezan.net/hawall/hunari/item/1091-wenaihawsariarabakan\nدواترین بابه‌ته‌كان\tنرخی زێر ئەمرۆ لە بازارەکانی ھەرێمی کوردستان\nدیالە.. چەكدارانی داعش هێرشیان كردۆتەسەر بنكەیەكی هێزە ئەمنییەكانی عێراق


پشتیوانیی ح د ک له بانگه‌وازی هاوبه‌شی ڕێکخراوه مرۆڤدۆسته‌کا??\nبۆ ئه‌وه‌ی رۆژی پێنجشه‌ممه‌ی داهاتوو ببێته رۆژی ناره‌زایه‌تی ده‌ربڕینی گشتی پشتیوانی له بانگه‌وازی ڕێکخراوه مرۆڤدۆسته‌کان ده‌که‌ین.\n6رێکخراو و دامه‌زراوه‌ی داکۆکیکاری مافی مرۆڤ، له به‌یاننامه‌یه‌کی هاوبه‌ش دا داوایان کردوه رۆژی پێنجشه‌ممه‌ی داهاتوو،23ی خه‌زه‌ڵوه‌ر، ببێته رۆژی ماته‌مینیی گشتی و له‌م رۆژه دا، خه‌لکی کوردستان سه‌ردانی بنه‌ماڵه‌ی به‌ندییه سیاسییه‌کان بکه‌ن و بچنه سه‌ر مه‌زاری شه‌هیدانی ڕێگای ئازادی و دیموکراسی.\nبگه‌رێوه|ئەم بابەتە 5834 جار بینراوە| بینێره| چاپ


11/02/2021 | 368 جار خوێندراوەتەوە\nژ مەزنترین ئەنجامێت سیاسەتا سەقەت و کەفتى ل وەڵاتێ مە ب درێژاهیا 30 ساڵان چەسپاندنا گیانێ سالویسى و مەللاقیێیە، وهندى دشیاندایە لاوازکرنا گیانێ ڕەخنێ و ڕەخنە لێ گرتنێیە، تا ڕەوش گەهشتیە کوبیتکا ئاستێ زرنابێژیێ، یا ل وى و بابێ ئاوازەکا باشتر بۆ خۆ لێ بدت پێناڤ گەهشتنا ئارمانجێت خۆیەتى و بەرژەوەندییێت تایبەتێن نە ڕەوا، ب ڤى دەست و دارى ل شوینا بنەمایێ (کەسێ ژ هەژى بۆ جهێ ژ هەژى) دارا (کەسێ دۆڕى بۆ جهێ ژهەژى) بەرهەمێ خوەیێ تەحل و خراب دایە !\nخوەدیێن ڤێ ڕێبازا مراندنا گیانێ ڕەخنێ ئەنقەست یانژى نە ئەنقسەت تاوانەکا مەزن د دەرحەقێ پاشەڕۆژا مللەتێ کورد ئەنجامداینە، رێکا پێشکەفتنێ لێ گرتنیە 180 پلەیان بەرۆڤاژى وان یێن ڕێکا گەشا سەرکەفتنێ داینە بەر .\nدا ل ڤێرێ ب چەند پەیڤەکێن کێم فوکسا تیشکێ ب دانین ل سەر گرنگیدانا خەلکێ پێشڤکەفتى ب ڕەخنەوەرگرتنێ ب گیانەکێ پرى خوشحالى و ڕازیبوون ل ئاستێ کرینا ڕەخنێ ب بهایەکێ زۆرێ مەزن، ل دۆر ڤێ چەندى یا باشە ئەزموونا هەرە سەرکەفتیا کومپانیا ئەپل - Apple بهێتە پێشچاڤ، ل سالا 2019 رۆژنامەیا (دیلى مەیڵ نیۆز - Daily Mail news ) یا بریتانى ڕاپۆرتەکا تایبەت بەڵاڤکر و تێدا هاتبوو : ((کومپانیا Apple یا موبایل و ئایپادان چەندین خەلاتێن باش تەرخانکرینە، ژ (بیست پێنج هزار دولاران) تا دگەهیت (پێنج سەد هزار دولاران) و خەلاتێ مەزن: (یەک ملیون دولار) ژبۆ وان کەسێن کێماسیان دسیستەمێ Apple Security Bounty ب بينن و بو رێڤەبەرێن کومپانیێ خوەیا بکن )) ، ب ڕاستى ئەڤە وانەیەکا پر بهایە بۆ ڤى گەلێ رێکێن پێشکەفتن و سەرکەفتنێ لێ هاتینە شێواندین و لێ بەرزەکرین، هوسان هەتا چرایێ گەشێ ڕەخنێ نە هەلگریت ئەڤ تاریتیا مەللاقى و نێزیکرنا دۆڕیان ئەڤا ژلایێ ڕێبەر و سەرۆکێن هەرێمێ بەڵاڤ بووى خۆ ناڤەدیت .\nئەگەر خێرەک د سەرێ ڤى مللەتیدا مابیت – و یا ماى ژى- هەڵبەت دێ ل دەڤ جۆرە مرۆڤان بیت: ڕەخنەڤانێت ڕاستگۆ، دیسان ل نک وان بیت ئەوێن ڕەخنە و ڕەخنەڤانان هەمبێز دکن، مینا هەلویستێ پێشەوا عومەرێ کورێ خەتابى - خودێ ژێ رازى بت – دەمێ زەلامەکێ ڕاستەڕاست گۆتیێ: " اتق الله يا أمير المؤمنين - ژ خۆدێ ب ترسە میرێ موسلمانا- ل وێرێ کەسەکێ خۆ نە ڕازیکر: چەوان تۆ هۆ دبێژیە خەلیفێ موسلمانان؟!، وى دەمى عومەرى ئێکسەر بەرسڤا ویدا: "دڤێت وە بێژیت، هیچ باشیەک ل دەڤ هەوە نینە ئەگەر هوین گۆتنێن ب ڤى ئاوایى نە بێژن، و هیچ باشى ل دەڤ مە نینە ئەگەر گۆهداریێ ئەم بۆ نە كين و قەبوول نەکین ".\nڕەخنە کرین رێکا ڕۆهن وڕاستە بەرەڤ کنارێ سەرفەرازى و پێشڤەڕوویا گەل وەڵاتێ مە نەکو مەللاقى .